title: Deċiżjoni (UE) 2019/1348 tal-Bank Ċentrali Ewropew tat-18 ta' Lulju 2019 dwar il-proċedura għar-rikonoxximent ta' Stati Membri li mhumiex taż-żona tal-euro bħala Stati Membri li jirrapportaw skont ir-Regolament (UE) 2016/867 dwar il-ġbir ta' mikrodejta dwar il-kreditu u r-riskju tal-kreditu (BĊE/2019/20)

text:
                  16.8.2019

                  MT

                  Il-Ġurnal Uffiċjali tal-Unjoni Ewropea

                  L 214/3

         DEĊIŻJONI (UE) 2019/1348 TAL-BANK ĊENTRALI EWROPEW
         tat-18 ta' Lulju 2019
         dwar il-proċedura għar-rikonoxximent ta' Stati Membri li mhumiex taż-żona tal-euro bħala Stati Membri li jirrapportaw skont ir-Regolament (UE) 2016/867 dwar il-ġbir ta' mikrodejta dwar il-kreditu u r-riskju tal-kreditu (BĊE/2019/20)
         IL-KUNSILL GOVERNATTIV TAL-BANK ĊENTRALI EWROPEW,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikoli 127(2) u (5) tiegħu,
         Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b'mod partikolari l-Artikolu 5 u t-tieni inċiż tal-Artikolu 34.1 tiegħu,
         Wara li kkunsidra r-Regolament (UE) 2016/867 tal-Bank Ċentrali Ewropew tat-18 ta' Mejju 2016 dwar il-ġbir ta' mikrodejta dwar il-kreditu u r-riskju tal-kreditu (BĊE/2016/13) (1), u b'mod partikolari il-punt (1) tal-Artikolu 1 tiegħu,
         Wara li kkunsidra l-kontribut tal-Kunsill Ġenerali tal-Bank Ċentrali Ewropew,
         Billi:

                     (1)

                     Ir-Regolament (UE) 2016/867 (BĊE/2016/13) jistabbilixxi l-qafas ġenerali għall-ġbir ta' mikrodejta dwar il-kreditu u r-riskju tal-kreditu (iktar 'l quddiem “dejta tal-kreditu”) Jissemma f'dak ir-Regolament li l-Istati Membri li l-munita tagħhom mhix l-euro (iktar 'il quddiem “Stati Membri mhux taż-żona tal-euro”), jistgħu jiddeċiedu li jsiru Stat Membru li jirrapporta billi jinkorporaw id-dispożizzjonijiet tar-Regolament fil-liġi nazzjonali tagħhom jewinkella jimponu rekwiżiti rilevanti ta' rapportar skont il-liġijiet nazzjonali tagħhom. Dan jista' jinkludi, b'mod partikolari, Stati Membri li jipparteċipaw fil-Mekkaniżmu Superviżorju Uniku (MSU) permezz ta' kooperazzjoni mill-qrib skont l-Artikolu 7 tar-Regolament tal-Kunsill (UE) Nru 1024/2013 (2).

                     (2)

                     L-Artikolu 5 tal-Istatut tas-Sistema Ewropea ta' Banek Ċentrali u tal-Bank Ċentrali Ewropew (BĊE) flimkien mal-Artikolu 4(3) tat-Trattat dwar l-Unjoni Ewropea, jimplika li hemm obbligu biex jitfasslu u jiġu implimentati f'livell nazzjonali l-miżuri kollha illi l-Istati Membri mhux taż-żona tal-euro jqisu xierqa sabiex tinġabar l-informazzjoni statistika meħtieġa biex jiġu sodisfatti r-rekwiżiti ta' rapportar statistiku tal-Bank Ċentrali Ewropew (BĊE) u jsiru t-tħejjijiet f'waqthom fil-qasam tal-Istatistika sabiex huma jsiru Stati Membri taż-żona tal-euro (iktar 'il quddiem “l-Istati Membri taż-żona tal-euro”).

                     (3)

                     Kif hu rikonoxxut fil-premessa 7 tar-Regolament (UE) 2016/867 (BĊE/2016/13), il-bażi ta' mikrodejta analitika komuni (iktar 'il quddiem “AnaCredit”) kondiviża bejn il-banek ċentrali tal-Eurosistema għandha tkun miftuħa, fuq bażi volontarja, għal Stati Membri mhux taż-żona tal-euro, b'mod partikolari dawk li jipparteċipaw fl-MSU, sabiex iwessgħu l-ambitu ġeografiku u tad-dejta tiegħu, u jżidu l-armonizzazzjoni madwar l-Unjoni. Bosta banek ċentrali nazzjonali (BĊNi) ta' Stati Membri mhux taż-żona tal-euro (minn hawn 'il quddiem imsejħa “BĊNi mhux taż-żona tal-euro”) diġà qegħdin jikkooperaw mal-BĊE u BĊNi tal-Istati Membri taż-żona tal-euro (minn hawn 'il quddiem “BĊNi taż-żona tal-euro”) abbażi tar-Rakkomandazzjoni BĊE/2014/7 (3), li japplika l-miżuri ta' tħejjija għall-ġbir ta' mikrodejta dwar il-kreditu skont id-Deċiżjoni BĊE/2014/6 (4).

                     (4)

                     Stati Membri mhux taż-żona tal-euro li jiddeċiedu li jsiru Stat Membru li jirrapporta skont ir-Regolament (UE) 2016/867 (BĊE/2016/13) għandhom jinnotifikaw l-intenzjoni tagħhom li jagħmlu hekk lill-BĊE. Il-BĊE għandu jivverifika li huma inkorporaw id-dispożizzjonijiet ta' dak ir-Regolament fil-liġi nazzjonali tagħhom jew li huma imponew rekwiżiti ta' rapportar rilevanti skont il-liġi nazzjonali tagħhom u mingħajr preġudizzju għall-ordinament kostituzzjonali tal-Istat Membru kkonċernat.

                     (5)

                     Kif imsemmi fil-premessa 4 tal-Linja Gwida (UE) 2017/2335 tal-Bank Ċentrali Ewropew (BĊE/2017/38) (5), l-Istati Membri mhux taż-żona tal-euro jistgħu jinkorporaw ukoll id-dispożizzjonijiet ta' dik il-Linja Gwida fil-liġi nazzjonali jewinkella jimplimentaw miżuri skont il-liġi nazzjonali tagħhom biex jiżguraw li jissodisfaw obbligi ekwivalenti għat-trażmissjoni tad-dejta lill-BĊE b'mod armonizzat, inklużi r-rekwiżiti għar-reġistrazzjoni tal-kontropartijiet fid-Database tar-Reġistru tal-Istituzzjonijiet u l-Affiljati (RIAD) skont il-Linja Gwida (UE) 2018/876 tal-Bank Ċentrali Ewropew (BĊE/2018/16) (6). B'dan il-mod, f'konformità mal-premessa 9 tal-Linja Gwida (UE) 2018/876 (BĊE/2018/16), l-Istati Membri mhux taż-żona tal-euro jistgħu jikkontribwixxu għar-rapportar u l-validazzjoni tad-dejta fir-RIAD u, fuq bażi reċiproka, jaqsmu dejta dwar l-entitajiet domestiċi tagħhom u jkollhom aċċess għas-sett tad-dejta taż-żona tal-euro abbażi tar-Rakkomandazzjoni BĊE/2018/36 (7).

                     (6)

                     Huwa għalhekk meħtieġ li jiġu speċifikati l-proċeduri li għandhom jiġu segwiti mill-BĊE fir-rigward ta' (a) espressjonijiet ta' interess minn Stati Membri mhux taż-żona tal-euro biex isiru Stati Membri li jirrapportaw skont ir-Regolament (UE) 2016/867 (BĊE/2016/13), (b) il-valutazzjoni tiegħu ta' dawn l-espressjonijiet ta' interess, u (c) ir-rikonoxximent tiegħu ta' Stat Membru mhux taż-żona tal-euro bħala Stat Membru li jirrapporta. Huwa wkoll meħtieġ li jiġu pprovduti proċeduri relatati mas-sospensjoni u t-terminazzjoni potenzjali ta' tali rikonoxximent ta' Stat Membru mhux taż-żona tal-euro bħala Stat Membru li jirrapporta.

                     (7)

                     Il-kundizzjonijiet għall-aċċess għal u l-użu ta' dejta ta' kreditu miġbura mill-BĊE, BĊNi taż-żona tal-euro u Stati Membri li jirrapportaw mhux taż-żona tal-euro minn BĊNi mhux taż-żona tal-euro, u l-aċċess għal u użu mill-BĊE, BĊNi taż-żona tal-euro u BĊNi ta' Stati Membri li jirrapportaw mhux taż-żona tal-euro tad-dejta miġbura minn Stati Membri li jirrapportaw li mhumiex taż-żona tal-euro fuq il-bażi tal-liġijiet nazzjonali rispettivi tagħhom, jeħtieġ li jiġu stabbiliti fi ftehim separat legalment vinkolanti. Dawn il-kundizzjonijiet għandhom jiġu stabbiliti billi jitqiesu d-dispożizzjonijiet applikabbli tar-Regolament tal-Kunsill (KE) Nru 2533/98 (8).

                     (8)

                     Għalhekk, id-deċiżjoni li Stat Membru mhux taż-żona tal-euro jiġi rikonoxxut bħala Stat Membru li jirrapporta tkun tiddependi fuq l-eżistenza ta' ftehim li jorbot legalment li jirregola l-interazzjoni bejn il-BĊNi mhux taż-żona tal-euro, il-BĊE u l-BĊNi taż-żona tal-euro għall-kondiviżjoni tad-dejta tal-kreditu u kwistjonijiet rilevanti oħra, inkluża l-protezzjoni tal-kunfidenzjalità tal-informazzjoni u r-restrizzjonijiet fuq l-użu jew it-trażmissjoni tad-dejta tal-kreditu, bħal fil-kuntest ta' kwalunkwe ċirkwit ta' feedback stabbilit skont l-Artikolu 11 tar-Regolament (UE) 2016/867 (BĊE/2016/13),

               ADOTTA DIN ID-DEĊIŻJONI:

            Artikolu 1
            Kamp ta' applikazzjoni u objettivi
            Din id-Deċiżjoni tistabbilixxi l-proċeduri li għandhom jiġu segwiti mill-BĊE biex jirrikonoxxi Stati Membri mhux taż-żona tal-euro bħala Stati Membri li jirrappurtaw skont ir-Regolament (UE) 2016/867 (BĊE/2016/13).

            Artikolu 2
            Definizzjonijiet
            It-termini użati f'din id-Deċiżjoni għandhom l-istess tifsira bħal dawk fir-Regolament (UE) 2016/867 (BĊE/2016/13), sakemm ma jiġix pprovdut mod ieħor.
            Għall-finijiet ta' din id-Deċiżjoni, “aġent li jirrapporta” tfisser jew entità legali jew fergħa barranija li hija residenti fl-Istat Membru relevanti mhux taż-żona tal-euro u li hija suġġetta għal rekwiżiti ta' rapportar li huma l-istess bħal jew rilevanti għar-rekwiżiti tar-rapportar tar-Regolament (UE) 2016/867 (BĊE/2016/13).

            Artikolu 3
            Kriterji biex jikkwalifika bħala Stat Membru li jirrapporta

               1.   Il-BĊE jista' jirrikonoxxi biss Stat Membru mhux taż-żona tal-euro bħala Stat Membru li jirrapporta skont ir-Regolament (UE) 2016/867 (BĊE/2016/13) jekk ikun sodisfatt li l-Istat Membru mhux taż-żona tal-euro inkorpora d-dispożizzjonijiet tar-Regolament (UE) 2016/867 (BĊE/2016/13) u l-Linja Gwida (UE) 2017/2335 (BĊE/2017/38) fil-liġi nazzjonali tiegħu jew impona mod ieħor rekwiżiti ta' rapportar rilevanti skont il-liġi nazzjonali tiegħu.

               2.   Għall-finijiet tal-paragrafu 1, il-BĊE għandu jikkunsidra jekk il-BĊN tal-Istat Membru mhux taż-żona tal-euro, f'kooperazzjoni ma' awtoritajiet nazzjonali relevanti oħra fejn meħtieġ taħt il-liġi nazzjonali applikabbli, ingħatax is-setgħa, bħala minimu:

                           (a)

                           li jidentifika u jirrevedi l-popolazzjoni attwali li tirrapporta kif iddefinit fl-Artikolu 3(1) tar-Regolament (UE) 2016/867 (BĊE/2016/13);

                           (b)

                           li jiġbor dejta ta' kreditu miġjuba mill-popolazzjoni attwali li tirrapporta kif definit fl-Artikolu 3(1) tar-Regolament (UE) 2016/867 (BĊE/2016/13), mingħajr preġudizzju għall-applikazzjoni tad-dispożizzjonijiet tal-Artikolu 8(4) u (5) ta' dak ir-Regolament jew ta' dispożizzjonijiet ekwivalenti fil-liġi nazzjonali tiegħu;

                           (c)

                           li jidentifika kontropartijiet bil-mod deskritt fl-Artikolu 9 tar-Regolament (UE) 2016/867 (BĊE/2016/13);

                           (d)

                           li jimponi fuq l-aġenti li jrrapportaw identifikati fil-punt (a) rekwiżiti ta' rapportar statistiku li huma l-istess jew ekwivalenti għal dawk stabbiliti fl-Artikoli 4 sa 8, u 13 sa 15 tar-Regolament (UE) 2016/867 (BĊE/2016/13);

                           (e)

                           li jagħti derogi lil aġenti li jirrapportaw żgħar kif stabbilit fl-Artikolu 16 tar-Regolament (UE) 2016/867 (BĊE/2016/13);

                           (f)

                           li jivverifka u jwettaq il-ġbir obbligatorju tal-informazzjoni meta aġent li jirrapporta ma jissodisfax l-istandards minimi għat-trażmissjoni, l-eżattezza, il-konformità mal-kunċetti u r-reviżjonijiet skont l-Artikolu 17 tar-Regolament (UE) 2016/867 (BĊE/2016/13); u

                           (g)

                           li jimponi sanzjonijiet fuq aġenti li jirrapportaw kif stabbilit fl-Artikolu 18 tar-Regolament (UE) 2016/867 (BĊE/2016/13).

                     Sabiex jiġi evitat id-dubju, ir-rekwiżiti fir-rigward tal-istadji tal-implimentazzjoni u l-ewwel rapportar kif speċifikat fl-Artikolu 2 tar-Regolament (UE) 2016/867 (BĊE/2016/13) m'għandhomx għalfejn jiġu inkorporati fil-liġi nazzjonali.

               3.   Għall-finijiet tal-paragrafu 1, il-BĊE għandu wkoll jikkunsidra jekk, mingħajr preġudizzju għall-paragrafu 2, il-liġijiet nazzjonali fihomx dispożizzjonijiet li jinkorporaw l-Artikoli 7 u 8 tar-Regolament (KE) Nru 2533/98.

            Artikolu 4
            Espressjoni ta' interess

               1.   Stat Membru mhux taż-żona tal-euro li jixtieq isir Stat Membru li jirrapporta skont ir-Regolament (UE) 2016/867 (BĊE/2016/13) jista' jissottometti lill-BĊE espressjoni ta' interess uffiċjali biex isir Stat Membru li jirrapporta (iktar 'il quddiem “Stat Membru interessat”), bl-użu tal-mudell ipprovdut fl-Anness I.

               2.   Sabiex il-BĊE jikkunsidra l-espressjoni ta' interess imsemmija fil-paragrafu 1, għandha tkun akkumpanjata mid-dokumentazzjoni ta' implimentazzjoni għall-finijiet tal-verifika msemmija fl-Artikolu 5(3), inklużi, iżda mhux limitati għal dan li ġej:

                           (a)

                           tabella ta' korrelazzjoni mimlija, bl-użu tal-mudell ipprovdut fl-Appendiċi tal-Anness I;

                           (b)

                           kopja tal-leġiżlazzjoni nazzjonali rilevanti flimkien ma' traduzzjoni bl-Ingliż tagħha;

                           (c)

                           opinjoni legali, maħruġa minn parti terza indipendenti esterna jew is-servizzi legali tal-awtorità nazzjonali relevanti, sodisfaċenti għall-BĊE li tikkonferma li:

                                       (i)

                                       il-leġiżlazzjoni nazzjonali tkun vinkolanti u infurzabbli fl-Istat Membru interessat, u

                                       (ii)

                                       il-BĊN tal-Istat Membru interessat huwa obbligat li jsegwi l-linji gwida speċifiċi, talbiet u miżuri tal-BĊE maħruġa fir-rigward tar-Regolament (UE) 2016/867 (BĊE/2016/13), fil-qafas ta' żmien stabbilit mill-BĊE, fejn speċifikat.

               3.   Tali espressjoni ta' interess għandha tiġi irċevuta mill-BĊE mill-inqas [disa'] xhur qabel id-data tal-ewwel trażmissjoni ta' dejta dwar il-kreditu, kif stabbilit fl-Artikolu 6, kif indikat mill-Istat Membru interessat fl-espressjoni ta' interess tiegħu, u għandu jispeċifika d-dati ta' referenza tar-rapportar u l-perjodi ta' referenza li għandhom ikunu koperti mill-ewwel trażmissjoni.

            Artikolu 5
            Proċedura ta' verifika

               1.   Il-BĊE għandu jirrikonoxxi bil-miktub li rċieva espressjoni ta' interess minn Stat Membru interessat lil dak l-Istat Membru fi żmien 20 jum.

               2.   Il-BĊE jista' jitlob informazzjoni jew dokumentazzjoni addizzjonali għal dik speċifikata fl-Artikolu 4(2) li huwa jqis xieraq għall-finijiet tal-valutazzjoni tal-espressjoni ta' interess tal-Istat Membru interessat. Il-BĊE għandu jgħarraf minnufih bil-miktub li rċieva kwalunkwe informazzjoni jew dokumentazzjoni addizzjonali bħal din lill-Istat Membru interessat.

               3.   Il-BĊE għandu jivverifika li l-Istat Membru interessat inkorpora d-dispożizzjonijiet tar-Regolament (UE) 2016/867 (BĊE/2016/13) u l-Linja Gwida (UE) 2017/2335 (BĊE/2017/38) fil-liġi nazzjonali tiegħu, jew impona mod ieħor rekwiżiti ta' rapportar relevanti skont il-liġi nazzjonali tiegħu.

               4.   Għall-fini tal-verifika msemmija fil-paragrafu 3, il-BĊE għandu jagħti mandat lill-Kumitat tal-Istatistika tas-Sistema Ewropea tal-Banek Ċentrali (STC) biex jikkoordina l-proċess u biex jagħti mandat lill-Kumitat Legali (LEGCO) biex iħejji rapport ta' verifika. Ir-rapport ta' verifika għandu jivvaluta:

                           (a)

                           sa fejn dawk id-dispożizzjonijiet tar-Regolament (UE) 2016/867 (BĊE/2016/13) speċifikati fl-Artikolu 3(2) ġew implimentati fil-liġi nazzjonali u,

                           (b)

                           fejn id-dispożizzjonijiet imsemmija fil-punt (a) ma ġewx implimentati, ir-raġuni għal tali nuqqas ta' implimentazzjoni.

               5.   Fejn, fuq il-bażi tad-dokumentazzjoni kompluta sottomessa mill-Istat Membru interessat il-BĊE huwa sodisfatt li l-kriterji stabbiliti fl-Artikolu 3 ġew sodisfatti, għandu jiddeċiedi li jirrikonoxxi li l-Istat Membru interessat jikkwalifika bħala Stat Membru li jirrapporta skont ir-Regolament (UE) 2016/867 (BĊE/2016/13). Id-deċiżjoni għandha tispeċifika d-data li minnha japplika r-rikonoxximent, id-dati ta' referenza ta' rapportar u l-perjodi ta' referenza li għandhom ikunu koperti mill-ewwel trażmissjoni, u d-data relevanti għall-ewwel rapportar, li m'għandhiex tkun qabel id-data indikata mill-Istat Membru interessat fl-espressjoni ta' interess tiegħu.

               6.   Id-deċiżjoni msemmija fil-paragrafu 5 għandha tkun suġġetta għall-BĊN tal-Istat Membru interessat li jidħol fi ftehim fil-forma stabbilita fl-Anness II, li jirregola l-interazzjoni tiegħu mal-BĊE, il-BĊN taż-żona tal-euro u BĊNi ta' Stati Membri mhux taż-żona tal-euro li ġew rikonoxxuti bħala Stati Membri li jirrappurtaw dwar il-kondiviżjoni tad-dejta tal-kreditu u kwistjonijiet relatati.
               Inkunsiderazzjoni tad-dispożizzjonijiet tar-Regolament (KE) Nru 2533/98, dan il-ftehim għandu jistabbilixxi l-kondizzjonijiet għal: (a) I-aċċess għal u l-użu ta' dejta ta' kreditu miġbura mill-BĊE, BĊNi taż-żona tal-euro u Stati Membri li jirrapportaw mhux taż-żona tal-euro minn BĊNi mhux taż-żona tal-euro, u (b) l-aċċess għal u użu mill-BĊE, mill-BĊNi taż-żona tal-euro u mill-BĊNi ta' Stati Membri li jirrapurtaw li mhumiex fiż-żona tal-euro tad-dejta miġbura minn Stati Membri li jirrapportaw li mhumiex fiż-żona tal-euro fuq il-bażi tal-liġijiet nazzjonali rispettivi tagħhom.
               Kwalunkwe ftehim bħal dan konkluż mill-BĊN ta' Stat Membru interessat ma jistax jiġi emendat b'mod li jkun inkonsistenti mal-formola stabbilita fl-Anness II.

               7.   Il-BĊE għandu jiddeċiedi li l-Istat Membru interessat ma jikkwalifikax bħala Stat Membru li jirrapporta skont ir-Regolament (UE) 2016/867 (BĊE/2016/13) fi kwalunkwe mill-każijiet li ġejjin:

                           (a)

                           fejn, fuq il-bażi tad-dokumentazzjoni kompluta sottomessa mill-Istat Membru interessat, il-BĊE jikkonkludi li ma jissodisfax il-kriterji biex jikkwalifika bħala Stat Membru li jirrapporta skont l-Artikolu 3;

                           (b)

                           fejn il-BĊE ma jirċevix l-informazzjoni meħtieġa biex iwettaq il-valutazzjoni tiegħu fi żmien [sena] minn meta jirċievi espressjoni ta' interess mill-Istat Membru interessat;

                           (c)

                           fejn il-ftehim imsemmi fil-paragrafu 6 ma jkunx ġie konkluż.

               8.   Mhux aktar tard minn [sitt xhur] wara d-data tar-rikonoxximent tal-BĊE li rċieva d-dokumentazzjoni skont il-paragrafu 1, jew, fejn applikabbli, il-paragrafu 2, il-BĊE għandu jinnotifika lill-Istat Membru interessat bid-deċiżjoni tiegħu kif imsemmi fil-paragrafi 5 u 7. Din in-notifika għandha tinkludi r-raġunijiet li fuqhom hija bbażata d-deċiżjoni. Madankollu, il-BĊE u l-Istat Membru interessat jistgħu jaqblu li jestendu l-perjodu li matulu l-BĊE għandu jinnotifika lill-Istat Membru interessat bid-deċiżjoni tiegħu.

               9.   Il-BĊE għandu jikkunsidra talba għar-reviżjoni tad-deċiżjoni msemmija fil-paragrafu 7 mill-Istat Membru interessat sakemm:

                           (a)

                           tiġi riċevuta fi żmien [30] jum mid-data tan-notifika tad-deċiżjoni;

                           (b)

                           tispeċifika r-raġunijiet għat-talba għal reviżjoni; u

                           (c)

                           tinkludi l-informazzjoni kollha ta' appoġġ.

                     Malli jirċievi talba għal reviżjoni, il-BĊE għandu jirrevedi d-deċiżjoni tiegħu u jista' jipprovdi lill-Istat Membru interessat bl-opportunità li jdaħħal fis-seħħ l-arranġamenti meħtieġa li jippermettulu li jkun rikonoxxut bħala Stat Membru li jirrapporta. Il-BĊE jirriżerva d-dritt li jitlob is-sottomissjoni ta' opinjoni legali ġdida, maħruġa minn parti terza indipendenti esterna jew is-servizzi legali tal-awtorità nazzjonali relevanti, li tikkonferma l-validità u l-applikabilità ta' dawn l-arranġamenti.

            Artikolu 6
            Trażmissjoni finali tad-dejta ta' kreditu

               1.   Wara n-notifika tad-deċiżjoni tal-BĊE li tirrikonoxxi li Stat Membru interessat jikkwalifika bħala Stat Membru li jirrapporta skont ir-Regolament (UE) 2016/867 (BĊE/2016/13), u bla ħsara għad-dħul fis-seħħ tal-ftehim imsemmi fl-Artikolu 5(6), il-BĊE għandu jitlob lill-BĊN tal-Istat Membru interessat biex jidentifika u jirrevedi l-popolazzjoni attwali li tirrapporta skont l-Artikolu 5 tal-Linja Gwida (UE) 2017/2335 (BĊE/2017/38).

               2.   Jekk l-Istat Membru interessat ġie rikonoxxut bħala Stat Membru li jirrapporta skont ir-Regolament (UE) 2016/867 (BĊE/2016/13) u tali rikonoxximent japplika minn data li jipprevjeni lill-BĊN ta' dak l-Istat Membru milli jidentifika u jirrevedi l-popolazzjoni attwali li tirrapporta fl-ewwel trimestru tal-ewwel sena li fiha għandha tibda tirrapporta, allura l-popolazzjoni attwali li tirrapporta għandha tkun identifikata mill-Istati Membri l-oħra li jirrappurtaw, skont l-Artikolu 5 tal-Linja Gwida (UE) 2017/2335 (BĊE/2017/38) f'dik is-sena.

               3.   L-ewwel trażmissjoni tad-dejta ta' kreditu tista' ssir biss wara li l-BĊE stabbilixxa li l-BĊN tal-Istat Membru interessat żviluppa sistema tal-IT interoperabbli mal-infrastruttura teknika tal-BĊE.

               4.   L-ewwel trażmissjoni ta' kull xahar u ta' kull trimestru għandha tibda fid-data indikata mill-BĊE fid-deċiżjoni tiegħu kif imsemmi fl-Artikolu 5(5).

            Artikolu 7
            Sospensjoni u terminazzjoni

               1.   Il-BĊE jista' jiddeċiedi li jissospendi jew jittermina r-rikonoxximent tiegħu ta' Stat Membru mhux taż-żona tal-euro bħala Stat Membru li jirrapporta jekk ikollu raġunijiet biex jemmen li l-Istat Membru relevanti m'għadux jissodisfa l-kriterji biex jikkwalifika bħala Stat Membru li jirrapporta skont l-Artikolu 3. Fil-każ ta' terminazzjoni tar-rikonoxximent ta' Stat Membru mhux taż-żona tal-euro bħala Stat Membru li jirrapporta, il-ftehim milħuq skont l-Artikolu 5(6) għandu jiġi tterminat awtomatikament.

               2.   Fi kwalunkwe deċiżjoni skont il-paragrafu 1, il-BĊE għandu jiddikjara r-raġunijiet għas-sospensjoni jew it-terminazzjoni, jispeċifika l-effett tad-deċiżjoni u jindika d-data minn meta għandhom japplikaw is-sospensjoni jew it-terminazzjoni u t-tul tal-perjodu ta' sospensjoni. Sospensjoni għandha tkun għal perjodu massimu ta' sitt xhur. Il-BĊE jista' jestendi l-perjodu tas-sospensjoni f'ċirkostanzi eċċezzjonali, imma darba biss. Fejn ir-raġunijiet għas-sospensjoni ma jiġux irrimedjati fil-perjodu preskritt, il-BĊE għandu jtemm ir-rikonoxximent tal-Istat Membru relevanti mhux taż-żona tal-euro bħala Stat Membru li jirrapporta.

               3.   Il-BĊE u l-BĊN ta' Stat Membru li jirrapporta mhux taż-żona tal-euro jistgħu jtemmu l-ftehim imsemmi fl-Artikolu 5(6) skont id-dispożizzjonijiet tiegħu. F'każ bħal dan, ir-rikonoxximent tal-Istat Membru mhux taż-żona tal-euro bħala Stat Membru li jirrapporta għandu jiġi tterminat awtomatikament u ma jibqax ikollu effett.

            Artikolu 8
            Dħul fis-seħħ
            Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

            Magħmul fi Frankfurt am Main, it-18 ta' Lulju 2019.

                  Il-President tal-BĊE

               Mario DRAGHI

            (1)  ĠU L 144, 1.6.2016, p. 44.

            (2)  Regolament tal-Kunsill (UE) Nru 1024/2013 tal-15 ta' Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta' politiki relatati mas-superviżjoni prudenzjali ta' istituzzjonijiet ta' kreditu (ĠU L 287, 29.10.2013, p. 63).

            (3)  Rakkomandazzjoni BĊE/2014/7 tal-24 ta' Frar 2014 dwar l-organizzazzjoni ta' miżuri ta' tħejjija għall-ġbir ta' mikrodejta dwar il-kreditu mis-Sistema Ewropea tal-Banek Ċentrali (ĠU C 103, 8.4.2014, p. 1).

            (4)  Deċiżjoni BĊE/2014/6 tal-24 ta' Frar 2014 dwar l-organizzazzjoni ta' miżuri ta' tħejjija għall-ġbir ta' mikrodejta dwar il-kreditu għall-iżvilupp u l-produzzjoni tal-Istatistika mis-Sistema Ewropea tal-Banek Ċentrali (ĠU L 104, 8.4.2014, p. 72).

            (5)  Linja Gwida (UE) 2017/2335 tal-Bank Ċentrali Ewropew tat-23 ta' Novembru 2017 dwar il-proċeduri għall-ġbir ta' mikrodejta dwar il-kreditu u r-riskju tal-kreditu (BĊE/2017/38) (ĠU L 333, 15.12.2017, p. 66).

            (6)  Linja Gwida (UE) 2018/876 tal-Bank Ċentrali Ewropew tal-1 ta' Ġunju 2018 dwar id-Database tar-Reġistru tal-Istituzzjonijiet u l-Affiljati (BĊE/2018/16) (ĠU L 154, 18.6.2018, p. 3).

            (7)  Rakkomandazzjoni BĊE/2018/36 tas-7 ta' Diċembru 2018 dwar id-Database tar-Reġistru tal-Istituzzjonijiet u l-Affiljati (ĠU C 21, 17.1.2019, p. 1).

            (8)  Regolament tal-Kunsill (KE) Nru 2533/98 tat-23 ta' Novembru 1998 dwar il-ġbir ta' tagħrif statistiku mill-Bank Ċentrali Ewropew (ĠU L 318, 27.11.1998, p. 8).

            ANNESS I
            MUDELL

               ESPRESSJONI TA' INTERESS BIS-SAĦĦA TAL-ARTIKOLU 4 TAD-DEĊIŻJONI (UE) 2019/1348 (BĊE/2019/20)

            ta'
            [Bank ċentrali nazzjonali jew awtorità nazzjonali relevanti tal-Istat Membru li jagħmel it-talba]

               Notifika lill-Bank Ċentrali Ewropew ta' espressjoni ta' interess skont l-Artikolu 4 tad-Deċiżjoni (UE) 2019/1348 (BĊE/2019/20)

                        1.

                        L-[Istat Membru li jagħmel it-talba] b'dan jesprimi l-interess tiegħu li jsir Stat Membru li jirrapporta skont ir-Regolament (UE) 2016/867 tal-Bank Ċentrali Ewropew (BĊE/2016/13) (1).

                        2.

                        L-[Istat Membru li jagħmel it-talba] hawnhekk jikkonferma li jikkonforma mad-dispożizzjonijiet tad-Deċiżjoni (UE) 2019/1348 tal-Bank Ċentrali Ewropew (BĊE/2019/20) (2). B'mod partikolari, l-[Istat Membru li jagħmel it-talba] jikkonferma li inkorpora d-dispożizzjonijiet tar-Regolament (UE) 2016/867 (BĊE/2016/13) u l-Linja Gwida (UE) 2017/2335 tal-Bank Ċentrali Ewropew (BĊE/2017/38) (3) fil-liġi nazzjonali tiegħu jew li impona rekwiżiti ta' rapportar rilevanti skont il-liġi nazzjonali tiegħu, u li żviluppa sistema tal-IT interoperattiva mal-infrastruttura teknika tal-BĊE.

                        3.

                        L-[Istat Membru li jagħmel it-talba] hawnhekk jissottometti lill-BĊE d-dokumentazzjoni li turi l-impriża msemmija hawn fuq, inkluż dan li ġej:

                                    (a)

                                    kopja tal-leġiżlazzjoni nazzjonali ta' implimentazzjoni rilevanti flimkien ma' traduzzjoni bl-Ingliż tagħha;

                                    (b)

                                    opinjoni legali [, maħruġa minn parti terza indipendenti esterna jew mis-servizzi legali tal-awtorità nazzjonali relevanti,] sodisfaċenti għall-BĊE li jikkonferma li l-leġiżlazzjoni nazzjonali se tkun vinkolanti u infurzabbli fl- [Istat Membru li jagħmel it-talba] u li l-bank ċentrali nazzjonali [tal-Istat Membru li jagħmel it-talba] huwa obbligat isegwi l-linji gwida speċifiċi, it-talbiet u l-miżuri tal-BĊE għall-finijiet tar-Regolament (UE) 2016/867 (BĊE/2016/13), fil-qafas ta' żmien stabbilit mill-BĊE, fejn speċifikat; u

                                    (c)

                                    kopja tat-tabella ta' korrelazzjoni li tinsab fl-Appendiċi.

                        4.

                        L-[Istat Membru li jagħmel it-talba] b'dan jiddikjara li se jkun jista' jittrażmetti l-ewwel sett ta' dejta ta' kreditu, kif definit fir-Regolament (UE) 2016/867 (BĊE/2016/13), minn [niżżel id-data].

                  [Bank ċentrali nazzjonali jew awtorità nazzjonali relevanti]
            Għall-[Istat Membru]
            [firma]
            [data]

               (1)  Regolament (UE) 2016/867 tal-Bank Ċentrali Ewropew tat-18 ta' Mejju 2016 dwar il-ġbir ta' mikrodejta dwar il-kreditu u r-riskju tal-kreditu (BĊE/2016/13) (ĠU L 144, 1.6.2016, p. 44).

               (2)  Deċiżjoni (UE) 2019/1348 tal-Bank Ċentrali Ewropew tat-18 ta' Lulju 2019 dwar il-proċedura għar-rikonoxximent tal-Istati Membri mhux taż-żona tal-euro bħala Stati Membri li jirrappurtaw skont ir-Regolament (UE) 2016/867 dwar il-ġbir ta' mikrodejta dwar il-kreditu u r-riskju tal-kreditu (BĊE/2019/20) (ĠU L 214, 16.8.2019, p. 3).

               (3)  Linja Gwida (UE) 2017/2335 tal-Bank Ċentrali Ewropew tat-23 ta' Novembru 2017 dwar il-proċeduri għall-ġbir ta' mikrodejta dwar il-kreditu u r-riskju tal-kreditu (BĊE/2017/38) (ĠU L 333, 15.12.2017, p. 66).

               Appendiċi

                  Verifika tal-implimentazzjoni tar-Regolament (UE) 2016/867 tal-Bank Ċentrali Ewropew tat-18 ta' Mejju 2016 dwar il-ġbir ta' mikrodejta dwar il-kreditu u r-riskju tal-kreditu (BĊE/2016/13)

                  TABELLA TA' KORRELAZZJONI

                  [isem tal-bank ċentrali nazzjonali jew tal-awtorità nazzjonali relevanti]

                           Regolament (UE) 2016/867 (BĊE/2016/13)

                           Mod ta' implimentazzjoni

                           Jekk mhux implimentat, ir-raġunijiet għan-nuqqas ta' implimentazzjoni

                           Artikolu 3

                           Artikolu 4

                           Artikolu 5

                           Artikolu 6

                           Artikolu 7

                           Artikolu 8

                           Artikolu 9

                           Artikolu 10

                           Artikolu 12

                           Artikolu 13

                           Artikolu 14

                           Artikolu 15

                           Artikolu 16

                           Artikolu 17

                           Artikolu 18

               ANNESS II
               MUDELL

                  FTEHIM

                  TA' [JUM XAHAR SENA]

                  BEJN IL-[NIŻŻEL L-ISEM TA' BĊN MHUX TAL-EUROSISTEMA] U L-BANK ĊENTRALI EWROPEW DWAR IT-TRAŻMISSJONI TA' MIKRODEJTA DWAR IL-KREDITU U R-RISKJU TAL-KREDITU

               [Daħħal il-BĊE u l-indirizz],
               (iktar 'il quddiem imsejjaħ il-“BĊE”)
               u
               [Daħħal l-isem u l-indirizz tal-BĊN li mhuwiex tal-Eurosistema]
               (iktar 'il quddiem imsejjaħ il-“BĊN li mhuwiex tal-Eurosistema”)
               Il-partijiet f'dan il-Ftehim huma kollettivament imsejħin il-“Partijiet” jew individwalment bħala “Parti”.
               Billi:

                           (1)

                           Ir-Regolament (UE) 2016/867 tal-Bank Ċentrali Ewropew (BĊE/2016/13) (1) jistabbilixxi l-qafas ġenerali għall-ġbir ta' mikrodejta dwar il-kreditu u r-riskju tal-kreditu (iktar 'il quddiem “mikrodejta”) Ir-Regolament (UE) 2016/867 (BĊE/2016/13) jispeċifika li l-Istati Membri li l-munita tagħhom mhix l-euro (iktar 'il quddiem “Stati Membri mhux taż-żona tal-euro”), jistgħu jiddeċiedu li jsiru Stati Membri li jirrapportaw billi jinkorporaw id-dispożizzjonijiet tar-Regolament (UE) 2016/867 (BĊE/2016/13) fil-liġi nazzjonali tagħhom jewinkella jimponu rekwiżiti rilevanti ta' rapportar skont il-liġijiet nazzjonali tagħhom. Dan jista' jinkludi, b'mod partikolari, Stati Membri li jipparteċipaw fil-Mekkaniżmu Superviżorju Uniku (MSU) permezz ta' kooperazzjoni mill-qrib skont l-Artikolu 7 tar-Regolament tal-Kunsill (UE) Nru 1024/2013 (2).

                           (2)

                           L-Artikolu 5 tal-Istatut tas-Sistema Ewropea ta' Banek Ċentrali u tal-Bank Ċentrali Ewropew flimkien mal-Artikolu 4(3) tat-Trattat dwar l-Unjoni Ewropea, jimplika li hemm obbligu biex jitfasslu u jiġu implimentati f'livell nazzjonali l-miżuri kollha illi l-Istati Membri mhux taż-żona tal-euro jqisu xierqa sabiex tinġabar l-informazzjoni statistika meħtieġa biex jiġu sodisfatti l-obbligi ta' rapportar statistiku tal-BĊE u jsiru t-tħejjijiet f'waqthom fil-qasam tal-istatistika sabiex huma jsiru Stati Membri li l-munita tagħhom hija l-euro (iktar 'il quddiem “l-Istati Membri taż-żona tal-euro”).

                           (3)

                           L-Artikolu 8(3) tar-Regolament tal-Kunsill (KE) Nru 2533/98 (3) jeħtieġ li l-membri tas-Sistema Ewropea ta' Banek Ċentrali (SEBĊ) jieħdu l-miżuri regolatorji, amministrattivi, tekniċi u organizzattivi kollha meħtieġa biex jiżguraw il-protezzjoni fiżika u loġika ta' informazzjoni statistika kunfidenzjali u jeħtieġ li l-BĊE jiddefinixxi regoli komuni u jimplimenta standards minimi biex jipprevjeni l-iżvelar illegali u l-użu mhux awtorizzat ta' informazzjoni statistika kunfidenzjali.

                           (4)

                           Il-Linja Gwida BĊE/1998/NP28 (4) (iktar 'il quddiem il-“Linja Gwida dwar il-Kunfidenzjalità”) tistabbilixxi r-regoli komuni u l-istandards minimi meħtieġa biex jiġi żgurat livell bażiku ta' protezzjoni ta' informazzjoni statistika kunfidenzjali miġbura mill-BĊE megħjun mill-BĊNi tal-Eurosistema.

                           (5)

                           Il-Kunsill Governattiv irrakkomanda (5) lill-banek ċentrali nazzjonali tal-Istati Membri li l-munita tagħhom mhijiex l-euro (iktar 'il quddiem il-“BĊNi mhux tal-Eurosistema”) biex japplikaw id-dispożizzjonijiet tal-Linja Gwida dwar il-Kunfidenzjalità fir-rigward ta' informazzjoni statistika kunfidenzjali irċevuta mill-BĊE megħjun mill-BĊNi u biex jikkonfermaw dan permezz ta' ftehim konkluż mal-BĊE u l-BĊNi. B'riżultat ta' dan, il-BĊNi mhux tal-Eurosistema kkonfermaw bi ftehim li huma josservaw il-Linja Gwida dwar il-Kunfidenzjalità fir-rigward ta' informazzjoni statistika kunfidenzjali irċevuta mill-BĊE megħjun mill-BĊNi.

                           (6)

                           Id-Deċiżjoni BĊE/2014/6 (6) tistabbilixxi l-proċedura għall-iżvilupp ta' qafas fit-tul għall-ġbir ta' mikrodejta dwar il-kreditu bbażat fuq rekwiżiti ta' rapportar statistiku armonizzat tal-BĊE. Ir-Rakkomandazzjoni BĊE/2014/7 (7) tħeġġeġ lill-BĊNi mhux tal-Eurosistema, imma li qed jippreparaw biex jingħaqdu fil-qafas fit-tul, biex japplikaw id-dispożizzjonijiet tad-Deċiżjoni BĊE/2014/6. Diversi BĊNi mhux tal-Eurosistema jikkooperaw mal-BĊNi tal-Eurosistema f'konformità mar-Rakkomandazzjoni BĊE/2014/7.

                           (7)

                           Stati Membri mhux taż-żona tal-euro jistgħu jixtiequ jsiru Stati Membri li jirrapportaw skont ir-Regolament (UE) 2016/867 (BĊE/2016/13). Għal dan il-għan, id-Deċiżjoni (UE) 2019/1348 tal-Bank Ċentrali Ewropew (BĊE/2019/20) (8) (iktar 'il quddiem id-“Deċiżjoni”) tistabbilixxi l-proċeduri relatati ma' (a) espressjonijiet ta' interess minn Stati Membri mhux taż-żona tal-euro sabiex isiru Stati Membri li jirrappurtaw skont ir-Regolament (UE) 2016/867 (BĊE/2016/13), (b) il-valutazzjoni ta' dawn l-espressjonijiet ta' interess mill-BĊE u (c) ir-rikonoxximent mill-BĊE ta' Stat Membru mhux taż-żona tal-euro speċifiku bħala Stat Membru li jirrapporta.

                           (8)

                           Dan il-Ftehim jistabbilixxi l-kundizzjonijiet għall-aċċess għal u l-użu ta' dejta ta' kreditu miġbura mill-BĊE, BĊNi tal-Eurosistema u Stati Membri li jirrapportaw li mhumiex taż-żona tal-euro minn BĊNi li mhumiex taż-żona tal-euro, u l-aċċess għal u użu mill-BĊE, BĊNi tal-Eurosistema u BĊNi ta' Stati Membri li jirrapportaw mhux taż-żona tal-euro bid-dejta miġbura minn Stati Membri li jirrapportaw mhux taż-żona tal-euro fuq il-bażi tal-liġijiet nazzjonali rispettivi tagħhom.

                           (9)

                           Dan il-Ftehim għandu għalhekk jinqara flimkien mad-Deċiżjoni,

                     QABLU KIF ĠEJ:

                  Artikolu 1
                  Aċċess għal u l-użu tas-sett ta' dejta tal-AnaCredit

                     1.   Mal-eżekuzzjoni ta' dan il-Ftehim, il-BĊE għandu jagħti lill-BĊN li mhuwiex tal-Eurosistema aċċess għad-dejta tal-kreditu u d-dejta ta' referenza tal-kontroparti (imsejħa flimkien bħala “sett ta' dejta tal-AnaCredit”) miġbur skont ir-Regolament (UE) 2016/867 (BĊE/2016)/13), skont id-dispożizzjonijiet tal-Linja Gwida (UE) 2017/2335 tal-Bank Ċentrali Ewropew (BĊE/2017/38) (9) u ta' dan il-Ftehim.

                     2.   Dejta ta' kreditu miġbura mill-BĊN li mhuwiex tal-Eurosistema għandha tkun aċċessata permezz tal-pjattaforma tal-IT kondiviża u tista' tkun aċċessata mill-BĊE, BĊNi tal-Eurosistema u BĊNi ta' Stati Membri li jirrapportaw li mhumiex taż-żona tal-euro skont id-dispożizzjonijiet tar-Regolament (UE) 2016/867 (BĊE/2016/13) u ta' dan il-Ftehim. Il-BĊN li mhuwiex tal-Eurosistema hawnhekk jikkonferma li l-kondiviżjoni ta' dejta ta' kreditu miġbura minnu mal-BĊE, il-BĊNi tal-Eurosistema u l-BĊNi ta' Stati Membri li jirrapportaw li mhumiex taż-żona tal-euro hija permessa mir-reġim nazzjonali applikabbli.

                     3.   Il-Partijiet jaqblu li s-sett tad-dejta tal-AnaCredit, inkluża dejta tal-kreditu miġbura minn BĊNi mhux tal-Eurosistema, għandu jintuża biss sal-punt u għall-għanijiet definiti fir-Regolament (KE) Nru 2533/98. Id-dejta tal-kreditu ma tistax tintuża għall-finijiet tal-kompiti tal-politika monetarja tal-BĊNi mhux tal-Eurosistema. Dan huwa mingħajr preġudizzju għall-użu minn BĊN mhux tal-Eurosistema ta' dejta tal-kreditu li jkun ġabar skont il-liġi nazzjonali għall-finijiet tal-kompiti tal-politika monetarja tiegħu.

                     4.   Il-Partijiet jaqblu wkoll li l-aċċess għas-sett tad-dejta AnaCredit mill-utenti individwali jew mill-unitajiet organizzattivi tal-BĊN li mhuwiex tal-Eurosistema għal skopijiet mhux statistiċi għandu jkun permess biss wara approvazzjoni minn qabel mill-Kunsill Governattiv, jew mill-Bord Eżekuttiv b'delega mill-Kunsill Governattiv. Għal dan il-għan, il-BĊN mhux tal-Eurosistema jaqbel li jissottometti talba, li għandha tispeċifika b'mod ċar:

                                 (a)

                                 id-dejta mitluba;

                                 (b)

                                 ir-raġunijiet għalfejn l-aċċess għal din id-dejta hija meħtieġa għall-utenti individwali jew għall-unitajiet organizzattivi għat-twettiq tal-kompiti speċifiċi tagħhom; u

                                 (c)

                                 il-miżuri li se jiġu implimentati biex jiżguraw il-protezzjoni tal-kunfidenzjalità tad-dejta kif deskritt fl-Artikolu 2(1).

                           It-talba għandha tkun indirizzata lill-Kumitat tal-Istatistika tas-Sistema Ewropea tal-Banek Ċentrali (STC) għall-valutazzjoni preliminari tagħha u għal trażmissjoni ulterjuri għall-approvazzjoni lill-Kunsill Governattiv, jew fejn applikabbli, lill-Bord Eżekuttiv.

                     5.   Wara l-valutazzjoni tal-STC tat-talba għal aċċess u bla ħsara għall-approvazzjoni tiegħu tal-Kunsill Governattiv, jew, fejn applikabbli, tal-Bord Eżekuttiv, il-BĊN li mhuwiex tal-Eurosistema għandu jimplimenta proċedura ta' awtorizzazzjoni qabel ma jagħti aċċess lil utent individwali jew unità organizzattiva tal-BĊN li mhuwiex tal-Eurosistema. Dan għandu jiżgura li:

                                 (a)

                                 utenti individwali u unitajiet organizzattivi tal-BĊN li mhuwiex tal-Eurosistema għandhom jissottomettu talba permezz tal-maniġer tal-linja tagħhom lill-BĊE li għandu jivverifika l-konformità ta' tali talbiet mad-Deċiżjoni; u

                                 (b)

                                 it-talbiet għall-aċċess għandhom jiġu approvati wkoll mill-“proprjetarju tas-sistema”, jiġifieri l-maniġers tal-BĊN li mhuwiex tal-Eurosistema li l-unità tagħha topera jew tamministra s-sistema li fiha s-sett tad-dejta tal-AnaCredit.

                     6.   Il-BĊN li mhuwiex tal-Eurosistema għandu jiżgura li l-proċess ġenerali għall-għoti tal-aċċess jiġi stabbilit skont il-proċedura stabbilita f'dan l-Artikolu u li l-membru STC tiegħu għandu jinforma lill-STC, għall-inqas fuq bażi annwali, bl-aċċess mogħti għas-sett tad-dejta tal-AnaCredit, kif ukoll ta' kwalunkwe nuqqas ta' konformità mal-miżuri ta' protezzjoni tal-kunfidenzjalità stabbiliti fir-rapport imsemmi fl-Artikolu 2(2). Il-BĊN li mhuwiex tal-Eurosistema jaqbel ukoll li informazzjoni dettaljata dwar l-aċċess mogħti u kwalunkwe kwistjoni oħra ta' aċċess għandha tkun disponibbli fuq talba lill-BĊE.

                     7.   Kwalunkwe trażmissjoni oħra tas-sett tad-dejta tal-AnaCredit għandha tkun awtorizzata espliċitament minn qabel mill-membru tas-SEBĊ li ġabar id-dejta rilevanti, u tkun konformi mal-liġi tal-Unjoni u l-liġi nazzjonali applikabbli.

                     8.   Il-BĊN li mhuwiex tal-Eurosistema hawnhekk jawtorizza t-trażmissjoni ulterjuri ta' dejta li jkun ġabar lil BĊNi oħra mhux tal-Eurosistema tal-Istati Membri rikonoxxuti bħala Stati Membri li jirrappurtaw, sakemm l-aċċess jingħata skont it-termini stabbiliti f'dan il-Ftehim u l-liġi tal-Unjoni u l-liġi nazzjonali applikabbli.

                     9.   Il-Partijiet jaqblu wkoll li l-ġabra ta' dejta AnaCredit mhijiex meħtieġa u ma tistax tintuża minn kwalunkwe BĊN mhux tal-Eurosistema għall-iskopijiet li tiġi stabbilita u miżmuma ċirkwiti ta' feedback skont ir-Regolament (UE) 2016/867 (BĊE/2016/13) sakemm tali l-użu ġie rregolat f'qafas legali vinkolanti stabbilit mill-BĊE.

                     10.   Il-BĊN li mhuwiex tal-Eurosistema jintrabat li, fil-każ li l-BĊE jemenda l-qafas li jirregola l-AnaCredit, huwa għandu jew jimplimenta l-emendi fil-liġi nazzjonali tiegħu jew jibda l-irtirar mill-proġett skont l-Artikolu 6(4).

                  Artikolu 2
                  Il-protezzjoni tal-kunfidenzjalità

                     1.   Il-BĊN li mhuwiex tal-Eurosistema jintrabat li jikkonforma mad-dispożizzjonijiet tal-Linja Gwida dwar il-Kunfidenzjalità fir-rigward tas-sett tad-dejta tal-AnaCredit irċevut mill-BĊE. B'mod partikolari, għandu jdaħħal fis-seħħ il-miżuri regolatorji, amministrattivi, tekniċi u organizzattivi kollha meħtieġa biex jiżgura l-protezzjoni loġika u fiżika tal-informazzjoni statistika kunfidenzjali.

                     2.   Skont l-Artikolu 7 tal-Linja Gwida dwar il-Kunfidenzjalità, il-BĊN li mhuwiex tal-Eurosistema għandu jinforma lill-BĊE mill-inqas darba fis-sena bi kwalunkwe problema li jkollu fl-aħħar perjodu, l-azzjonijiet meħuda bi tweġiba għalihom u t-titjib ippjanat fir-rigward tal-protezzjoni tal-kunfidenzjalità tad-dejta tal-kreditu. L-STC għandu jħejji r-rapport korrispondenti. Il-BĊN li mhuwiex tal-Eurosistema għandu jinnotifika lill-BĊE fil-każ ta' emenda tal-liġijiet nazzjonali tiegħu li jistgħu jaffettwaw il-protezzjoni tal-kunfidenzjalità mogħtija lis-sett tad-dejta tal-AnaCredit f'dan l-Artikolu.

                     3.   Il-BĊE jista' jitlob lill-BĊN li mhuwiex tal-Eurosistema biex jieħu miżuri addizzjonali, jew jimponi aktar kundizzjonijiet wara li jinnotifika debitament lill-BĊN li mhuwiex tal-Eurosistema, fir-rigward tal-aċċess tiegħu u l-użu tas-sett tad-dejta AnaCredit.

                  Artikolu 3
                  Rapportar ta' ksur u sospensjoni ta' aċċess

                     1.   Jekk is-sett tad-dejta tal-AnaCredit inkluża dejta tal-kreditu miġbura minn BĊNi mhux tal-Eurosistema jiġi ttrattat bi ksur tal-kunfidenzjalità, il-protezzjoni tad-dejta jew rekwiżiti oħra imposti mil-liġi tal-Unjoni, fil-każ ta' kwalunkwe waħda mill-Partijiet, u/jew mil-liġi nazzjonali, fil-każ tal-BĊN li mhuwiex tal-Eurosistema, il-Partijiet għandhom jieħdu l-miżuri xierqa sabiex jirrimedjaw dan il-ksur u jipprevjenu li jerġa' jseħħ. Il-Partijiet għandhom jikkonformaw ma' kwalunkwe obbligu impost mil-liġi applikabbli, inklużi r-rekwiżiti ta' notifika fejn applikabbli.

                     2.   Il-BĊE jista' jissospendi l-aċċess tal-BĊN li mhuwiex tal-Eurosistema għas-sett tad-dejta tal-AnaCredit u jitlob lill-BĊN li mhuwiex tal-Eurosistema biex iħassar kull sett ta' dejta bħal din maħżuna internament b'effett immedjat jekk il-BĊE jiddetermina li dan huwa meħtieġ sabiex jiġi evitat ksur materjali ta' dan il-Ftehim jew biex tiġi żgurata konformità ma' kwalunkwe dispożizzjoni ta' liġi applikabbli għall-Partijiet, jew fil-każ ta' sospensjoni tar-rikonoxximent tal-Istat Membru mhux taż-żona tal-euro bħala Stat Membru li jirrapporta skont l-Artikolu 7 tad-Deċiżjoni. It-tħassir tad-dejta għandu jseħħ skont ir-rekwiżiti applikabbli tal-liġi nazzjonali.

                  Artikolu 4
                  Soluzzjoni ta' tilwim
                  Mingħajr preġudizzju għad-drittijiet u l-prerogattivi tal-Kunsill Governattiv, kwalunkwe tilwim operattiv jew tekniku li jinqala' bejn il-Partijiet b'konnessjoni ma' dan il-Ftehim li ma jistax jiġi solvut bi ftehim għandu jiġi riżolt skont il-Memorandum ta' Ftehim dwar Proċedura ta' Soluzzjoni ta' Tilwim Intra-SEBĊ tas-26 April 2007, jew kwalunkwe reviżjoni sussegwenti jew sostituzzjoni tiegħu.

                  Artikolu 5
                  Ċessjoni mhux permessa
                  La dan il-Ftehim, u lanqas kwalunkwe interess jew obbligu fih jew taħtu, ma jistgħu jiġu trasferiti mingħajr il-kunsens bil-miktub minn qabel tal-BĊE.

                  Artikolu 6
                  Data effettiva, emenda u terminazzjoni

                     1.   Il-BĊE u l-BĊN li mhuwiex tal-Eurosistema jsiru Partijiet f'dan il-Ftehim biss meta jiffirmaw u jeżegwixxu l-Ftehim kif xieraq. Il-Ftehim għandu jidħol fis-seħħ mid-data speċifikata mill-Kunsill Governattiv, u wara komunikazzjoni minn qabel lill-BĊN li mhuwiex tal-Eurosistema. Sakemm ma jkunx miftiehem mod ieħor mill-Partijiet u mingħajr preġudizzju għad-drittijiet u l-prerogattivi tal-Kunsill Governattiv, dan il-Ftehim għandu jibqa' effettiv sakemm il-BĊN li mhuwiex tal-Eurosistema jkun Parti f'dan il-Ftehim.

                     2.   Dan il-Ftehim jista' jiġi emendat biss bil-miktub b'mod li jkun konsistenti mal-forma tal-ftehim mudell stabbilit fl-Anness II tad-Deċiżjoni.

                     3.   Dan il-Ftehim għandu jiġi terminat awtomatikament jekk il-BĊE jiddeċiedi li jittermina r-rikonoxximent tiegħu tal-Istat Membru mhux taż-żona tal-euro bħala Stat Membru li jirrapporta skont l-Artikolu 7 tad-Deċiżjoni.

                     4.   Il-BĊN li mhuwiex tal-Eurosistema u l-BĊE jistgħu jitterminaw dan il-Ftehim f'mhux inqas minn [tletin/sittin] jum avviż bil-miktub minn qabel lil xulxin. Kwalunkwe terminazzjoni ta' dan il-Ftehim m'għandhiex tippreġudika l-kontinwazzjoni u s-sopravivenza ta' kwalunkwe wieħed mid-drittijiet u l-obbligi ta' kull waħda mill-Partijiet li jeżistu fid-data jew qabel id-data li fiha din it-terminazzjoni tidħol fis-seħħ. Ir-regoli stabbiliti fl-Artikolu 1(3), (4) u (5) u fl-Artikolu 2(1) u (3) dwar il-kundizzjonijiet għall-użu u t-trażmissjoni ta' dejta tal-kreditu u protezzjoni ta' kunfidenzjalità għandhom ikomplu japplikaw wara t-tmiem ta' dan il-Ftehim fir-rigward ta' kwalunkwe dejta tal-kreditu, inkluża dejta tal-kreditu miġbura mill-BĊN li mhuwiex tal-Eurosistema, li kienu disponibbli qabel id-data tat-tmiem.

                  Artikolu 7
                  Kontropartijiet
                  Dan il-Ftehim jista' jitwettaq f'kontropartijiet fil-lingwa Ingliża, imma l-istrument oriġinali għandu jitqies bħala dak iddepożitat fil-BĊE. Kull Parti tirċievi kopja ċċertifikata tagħha.
                  [Dan il-Ftehim huwa ffirmat u esegwit mir-rappreżentanti debitament awtorizzati tal-Partijiet.]

                  Magħmul fi Frankfurt am Main, [data Xahar SSSS].

                     [Daħħal il-paġni tal-firma għall-BĊE u l-BĊN li mhuwiex tal-Eurosistema]

                  (1)  Regolament (UE) 2016/867 tal-Bank Ċentrali Ewropew tat-18 ta' Mejju 2016 dwar il-ġbir ta' mikrodejta dwar il-kreditu u r-riskju tal-kreditu (BĊE/2016/13) (ĠU L 144, 1.6.2016, p. 44).

                  (2)  Regolament tal-Kunsill (UE) Nru 1024/2013 tal-15 ta' Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta' politiki relatati mas-superviżjoni prudenzjali ta' istituzzjonijiet ta' kreditu (ĠU L 287, 29.10.2013, p. 63).

                  (3)  Regolament tal-Kunsill (KE) Nru 2533/98 tat-23 Novembru 1998 dwar il-ġbir ta' tagħrif statistiku mill-Bank Ċentrali Ewropew (ĠU Edizzjoni Speċjali bil-Malti, Kapitolu 1, Vol.3, p. 23).

                  (4)  Linja Gwida BĊE/1998/NP28 tat-22 ta' Diċembru 1998 dwar regoli komuni u standards minimi biex jipproteġu l-kunfidenzjalità tal-informazzjoni statistika individwali miġbura mill-BĊE megħjun mill-BĊNi, kif ippubblikata fl-Anness III tad-Deċiżjoni BĊE/2000/12 tal-Bank Ċentrali Ewropew dwar il-pubblikazzjoni ta' ċerti atti u strumenti legali tal-Bank Ċentrali Ewropew (ĠU L 55, 24.2.2001, p. 72).

                  (5)  Rakkomandazzjoni BĊE/2014/14 tas-27 ta' Marzu 2014 dwar ir-regoli komuni u l-istandards minimi għall-protezzjoni tal-kunfidenzjalità tat-tagħrif statistiku miġbur mill-Bank Ċentrali Ewropew megħjun mill-banek ċentrali nazzjonali (ĠU C 186, 18.6.2014, p. 1).

                  (6)  Deċiżjoni BĊE/2014/6 tal-24 ta' Frar 2014 dwar l-organizzazzjoni ta' miżuri ta' tħejjija għall-ġbir ta' mikrodejta dwar il-kreditu għall-iżvilupp u l-produzzjoni tal-Istatistika mis-Sistema Ewropea tal-Banek Ċentrali (ĠU L 104, 8.4.2014, p. 72).

                  (7)  Rakkomandazzjoni BĊE/2014/7 tal-24 ta' Frar 2014 dwar l-organizzazzjoni ta' miżuri ta' tħejjija għall-ġbir ta' mikrodejta dwar il-kreditu mis-Sistema Ewropea tal-Banek Ċentrali (ĠU C 103, 8.4.2014, p. 1).

                  (8)  Deċiżjoni (UE) 2019/1348 tal-Bank Ċentrali Ewropew tat-18 ta' Lulju 2019 dwar il-proċedura għar-rikonoxximent tal-Istati Membri li mhumiex taż-żona tal-euro bħala Stati Membri li jirrappurtaw skont ir-Regolament (UE) 2016/867 dwar il-ġbir ta' mikrodejta dwar il-kreditu u r-riskju tal-kreditu (BĊE/2019/20) (ĠU L 214, 16.8.2019, p. 3).

                  (9)  Linja gwida (UE) 2017/2335 tal-Bank Ċentrali Ewropew tat-23 ta' Novembru 2017 dwar il-proċeduri għall-ġbir ta' mikrodejta dwar il-kreditu u r-riskju tal-kreditu (BĊE/2017/38) (ĠU L 333, 15.12.2017, p. 66).


Id-Deċiżjoni tal-Kummissjoni ta' 27/08/2019 li tiddikjara konċentrazzjoni hija kompatibbli mas-suq komuni (il-Każ Nru COMP/M.9436 - Intermediate Capital Group PLC / Predica / Groupe OCEA) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


Id-Deċiżjoni tal-Kummissjoni ta' 27/08/2019 li tiddikjara konċentrazzjoni hija kompatibbli mas-suq komuni (il-Każ Nru COMP/M.9469 - I Squared Capital Advisors (US) LLC / Domidep) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


Id-Deċiżjoni tal-Kummissjoni ta' 22/08/2019 li tiddikjara konċentrazzjoni hija kompatibbli mas-suq komuni (il-Każ Nru COMP/M.9485 - NAEV Solventus S.à r.l. / Siemens Project Ventures GmbH / Korea Midland Power Co.) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


title: Deċiżjoni tal-Kunsill (PESK) 2019/1405 tat-12 ta' Settembru 2019 li temenda d-Deċiżjoni 2014/145/PESK dwar miżuri restrittivi fir-rigward ta' azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna

text:
                  13.9.2019

                  MT

                  Il-Ġurnal Uffiċjali tal-Unjoni Ewropea

                  L 236/17

         DEĊIŻJONI TAL-KUNSILL (PESK) 2019/1405
         tat-12 ta' Settembru 2019
         li temenda d-Deċiżjoni 2014/145/PESK dwar miżuri restrittivi fir-rigward ta' azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:

                     (1)

                     Fis-17 ta' Marzu 2014, il-Kunsill adotta d-Deċiżjoni 2014/145/PESK (1).

                     (2)

                     Fl-14 ta' Marzu 2019, il-Kunsill adotta d-Deċiżjoni (PESK) 2019/415 (2), u b'hekk ġedded il-miżuri previsti fid-Deċiżjoni 2014/145/PESK għal sitt xhur oħra.

                     (3)

                     Fid-dawl tal-ipperikolar jew it-theddid kontinwu tal-integrità territorjali, is-sovranità u l-indipendenza tal-Ukrajna, id-Deċiżjoni 2014/145/PESK jenħtieġ li tiġi mġedda għal sitt xhur oħra.

                     (4)

                     Il-Kunsill irrieżamina d-deżinjazzjonijiet individwali li jinsabu fl-Anness għad-Deċiżjoni 2014/145/PESK u ddeċieda li jemenda l-informazzjoni dwar 21 individwu u 19-il entità.

                     (5)

                     Għalhekk jenħtieġ li d-Deċiżjoni 2014/145/PESK tiġi emendata kif meħtieġ,

               ADOTTA DIN ID-DEĊIŻJONI:

            Artikolu 1
            Fl-Artikolu 6 tad-Deċiżjoni tal-Kunsill 2014/145/PESK, it-tieni paragrafu huwa sostitwit b'dan li ġej:

               “Din id-Deċiżjoni għandha tapplika sal-15 ta' Marzu 2020.”.

            Artikolu 2
            L-Anness għad-Deċiżjoni 2014/145/PESK huwa emendat kif stabbilit fl-Anness għal din id-Deċiżjoni.

            Artikolu 3
            Din id-Deċiżjoni għandha tidħol fis-seħħ fil-jum ta' wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

            Magħmul fi Brussell, it-12 ta' Settembru 2019.

                  Għall-Kunsill

                  Il-President

               T. TUPPURAINEN

            (1)  Id-Deċiżjoni tal-Kunsill 2014/145/PESK tas-17 ta' Marzu 2014 dwar miżuri restrittivi fir-rigward ta' azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukraina (ĠU L 78, 17.3.2014, p. 16).

            (2)  Id-Deċiżjoni tal-Kunsill (PESK) 2019/415 tal-14 ta' Marzu 2019 li temenda d-Deċiżjoni 2014/145/PESK dwar miżuri restrittivi fir-rigward ta' azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna (ĠU L 73, 15.3.2019, p. 110).

            ANNESS
            Fl-Anness għad-Deċiżjoni 2014/145/PESK, l-entrati li jikkonċernaw il-persuni u l-entitajiet elenkati hawn taħt huma sostitwiti bl-entrati li ġejjin:
            Persuni

                           Isem

                           Informazzjoni għall-identifikazzjoni

                           Raġunijiet

                           Data tal-elenkar

                           “27.

                           Alexander Mihailovich NOSATOV
                           (Александр Михайлович НОСАТОВ)

                           Sess: raġel;
                           Data tat-twelid: 27.3.1963
                           Post tat-Twelid: Sevastopol, (Repubblika Soċjalista Sovjetika tal-Ukrajna)

                           Ex Viċi Kmandant tal-Flotta tal-Baħar l-Iswed, Viċi Ammirall.
                           Responsabbli mill-kmand tal-forzi Russi li okkupaw it-territorju sovran tal-Ukrajna.
                           Attwalment Ammirall, Kmandant tal-flotta Russa tal-Baltiku.

                           21.3.2014

                           46.

                           Denys Volodymyrovych PUSHYLIN (Денис Володимирович Пушилiн)
                           Denis Vladimirovich PUSHILIN (Денис Владимирович Пушилин)

                           Sess: raġel;
                           Data tat-twelid: 9.5.1981
                           Post tat-Twelid: Makiivka (oblast ta' Donetsk)

                           Wieħed mill-mexxejja tar-‘Repubblika tal-Poplu ta' Donetsk’. Ħa sehem fil-ħtif u l-okkupazzjoni tal-amministrazzjoni reġjonali f'Donetsk fl-2014. Sal-4 ta' Settembru 2015 kien l-hekk imsejjaħ Viċi President tal-‘Kunsill tal-Poplu’ tal-hekk imsejħa ‘Repubblika tal-Poplu ta' Donetsk’. Mill-4 ta' Settembru 2015 kien ‘President’ tal-‘Kunsill tal-Poplu tar-Repubblika tal-Poplu ta' Donetsk’. L-hekk imsejjaħ ‘aġent Kap tar-Repubblika tal-Poplu ta' Donetsk’ wara s-7 ta' Settembru 2018. L-hekk imsejjaħ ‘Kap tar-Repubblika tal-Poplu ta' Donetsk’ wara l-hekk imsejħa elezzjonijiet tal-11 ta' Novembru 2018.

                           29.4.2014

                           47.

                           Sergey Gennadevich TSYPLAKOV (Сергей Геннадьевич ЦЫПЛАКОВ)
                           Serhiy Hennadiyovych TSYPLAKOV (Сергiй Геннадiйович ЦИПЛАКОВ)

                           Sess: raġel;
                           Data tat-twelid: 1.5.1983
                           Post tat-Twelid: Khartsyzsk, reġjun ta' Donetsk

                           Wieħed mill-mexxejja tal-organizzazzjoni ideoloġikament radikali, il-‘Milizzja Popolari ta' Donbas’. Ħa sehem attiv fil-ħtif ta' għadd ta' binjiet tal-Istat fir-reġjun ta' Donetsk.
                           Membru tal-‘Kunsill tal-Poplu tar-Repubblika tal-Poplu ta' Donetsk’, u tal-Kumitat tiegħu dwar il-Politika Barranija, ir-Relazzjonijiet Esterni, il-Politika tal-Informazzjoni u t-Teknoloġija tal-Informazzjoni.

                           29.4.2014

                           57.

                           Oleg TSARIOV, Oleh Anatoliyovych TSAROV
                           (Олег Анатолiйович ЦАРЬОВ),
                           Oleg Anatolevich TSARYOV
                           (Олег Анатольевич ЦАPËВ)

                           Sess: raġel;
                           Data tat-twelid: 2.6.1970
                           Post tat-Twelid: Dnepropetrovsk

                           Ex Membru tar-Rada, bħala tali appella pubblikament għall-ħolqien tal-hekk imsejħa ‘Repubblika Federali tan-Novorossiya’, magħmula mir-reġjuni Ukreni tax-Xlokk. Qabel kien ‘Speaker’ tal-hekk imsejjaħ ‘Parlament tal-Unjoni tar-Repubbliki tal-Poplu’ (‘Parlament ta' Novorossiya’).
                           Għadu attiv fl-appoġġ ta' azzjonijiet jew politiki separatisti.

                           12.5.2014

                           61.

                           Igor Sergeievich SHEVCHENKO (Игорь Сергеевич ШЕВЧЕНКО)

                           Sess: raġel;
                           Data tat-twelid: 9.2.1979
                           Post tat-Twelid: Sevastopol, il-Krimea

                           Ex Prosekutur ta' Sevastopol u bħala tali implimenta b'mod attiv l-annessjoni ta' Sevastopol mir-Russja.
                           Prosekutur tar-Repubblika ta' Adygea.

                           12.5.2014

                           70.

                           Igor PLOTNITSKY
                           Igor Venediktovich PLOTNITSKII
                           (Игорь Венедиктович ПЛОТНИЦКИЙ)
                           Ihor (Igor) Venedyktovych PLOTNYTSKYY
                           (Iгор Венедиктович ПЛОТНИЦЬКИЙ)

                           Sess: raġel;
                           Data tat-twelid: 24.6.1964 jew 25.6.1964 jew 26.6.1964
                           Post tat-Twelid: Luhansk (possibilment f'Kelmentsi, oblast ta' Chernivtsi)

                           Kien l-hekk imsejjaħ ‘Ministru għad-Difiża’ u kien ukoll l-hekk imsejjaħ ‘Kap’ tar-‘Repubblika tal-Poplu ta' Lugansk’, u bħala tali responsabbli għal attivitajiet ‘governattivi’ separatisti tal-hekk imsejjaħ ‘gvern tar-Repubblika tal-Poplu ta' Lugansk’.
                           Ex Mibgħut Speċjali tal-hekk imsejħa ‘Repubblika tal-Poplu ta' Lugansk’ dwar l-implimentazzjoni ta' Minsk.

                           12.7.2014

                           97.

                           Vladimir Petrovich KONONOV (magħruf ukoll bħala ‘Tsar’)
                           (Владимир Петровнч КОНОНОВ)
                           Volodymyr Petrovych KONONOV
                           (Володимир Петрович КОНОНОВ)

                           Sess: raġel;
                           Data tat-twelid: 14.10.1974
                           Post tat-Twelid: Gorsky, Oblast ta' Luhansk

                           Mill-14 ta' Awwissu 2014, ħa post Igor Strelkov/Girkin, bħala l-hekk imsejjaħ ‘Ministru għad-Difiża’ tar-‘Repubblika tal-Poplu ta' Donetsk’. Hu maħsub li kkmanda diviżjoni ta' ġellieda separatisti f'Donetsk minn April 2014 'l hawn u wiegħed li jsolvi l-kompitu strateġiku li jwaqqaf l-aggressjoni militari tal-Ukrajna. Kononov b'hekk appoġġa azzjonijiet u politiki li jipperikolaw l-integrità territorjali, is-sovranità u l-indipendenza tal-Ukrajna.
                           Imneħħi bħala l-hekk imsejjaħ ‘Ministru għad-Difiża’ f'Settembru 2018.
                           Kap tad-Direttorat għall-Għajnuna Soċjali lil Membri tas-Servizz Irtirati, taħt l-hekk imsejjaħ ‘Kap tar-Repubblika tal-Poplu ta' Donetsk’.

                           12.9.2014

                           100.

                           Andrey Yurevich PINCHUK
                           (Андрей Юрьевич ПИНЧУК)
                           Andriy Yuriyovych PINCHUK
                           (Андрiй Юрiйович ПIНЧУК)

                           Sess: raġel;
                           Data possibbli tat-twelid: 27.12.1977

                           Ex ‘Ministru għas-sigurtà statali’ tal-hekk imsejħa ‘Repubblika tal-Poplu ta' Donetsk’. Assoċjat ma' Vladimir Antyufeyev, li kien responsabbli għall-attivitajiet ‘governattivi’ separatisti tal-hekk imsejjaħ ‘Gvern tar-Repubblika tal-Poplu ta' Donetsk’. Huwa b'hekk appoġġa azzjonijiet u politiki li jipperikolaw l-integrità territorjali, is-sovranità u l-indipendenza tal-Ukrajna. Għadu attiv fl-appoġġ ta' azzjonijiet jew politiki separatisti. Kap tal-‘Unjoni ta' voluntieri ta' Donbas’.

                           12.9.2014

                           101.

                           Oleg Vladimirovich BEREZA
                           (Олег Владимирович Берëза)

                           Sess: raġel;
                           Data tat-twelid: 1.3.1977

                           Kien l-hekk imsejjaħ ‘Ministru għall-Affarijiet Interni’ tar-‘Repubblika tal-Poplu ta' Donetsk’. Assoċjat ma' Vladimir Antyufeyev, li kien responsabbli għall-attivitajiet ‘governattivi’ separatisti tal-hekk imsejjaħ ‘Gvern tar-Repubblika tal-Poplu ta' Donetsk’. Huwa b'hekk appoġġa azzjonijiet u politiki li jipperikolaw l-integrità territorjali, is-sovranità u l-indipendenza tal-Ukrajna.

                           12.9.2014

                           126.

                           Dmitry Aleksandrovich SEMYONOV
                           Dmitrii Aleksandrovich SEMENOV
                           (Дмитрий Александрович СЕМЕНОВ)

                           Sess: raġel;
                           Data tat-twelid: 1.6.1977
                           Post tat-Twelid: Federazzjoni Russa

                           Ex ‘Viċi Prim Ministru għall-Finanzi’ tal-hekk imsejħa ‘Repubblika tal-Poplu ta' Lugansk’.
                           Billi assuma u aġixxa f'din il-kapaċità, appoġġa b'mod attiv azzjonijiet u politiki li jipperikolaw l-integrità territorjali, is-sovranità u l-indipendenza tal-Ukrajna, u li ddestabbilizzaw aktar lill-Ukrajna.
                           Għadu attiv fl-appoġġ ta' strutturi separatisti tal-LNR.

                           29.11.2014

                           130.

                           Ihor Vladymyrovych KOSTENOK (magħruf ukoll bħala Igor Vladimirovich KOSTENOK)
                           (Игорь Владимирович КОСТЕНОК)

                           Sess: raġel;
                           Data tat-twelid: 15.3.1961
                           Post tat-Twelid: Vodyanske, Dobropillia Rayon, oblast ta' Donetsk
                           Водянское, Добропольский район Донецкой области

                           Kien l-hekk imsejjaħ ‘Ministru għall-Edukazzjoni’ tar-‘Repubblika tal-Poplu ta' Donetsk’.
                           Billi assuma u aġixxa f'din il-kapaċità, huwa għaldaqstant appoġġa b'mod attiv azzjonijiet u politiki li jipperikolaw l-integrità territorjali, is-sovranità u l-indipendenza tal-Ukrajna, u li ddestabbilizzaw aktar lill-Ukrajna.
                           Attwalment jaħdem għall-Akkademja ta' Donetsk ta' Ġestjoni u Servizz Pubbliku taħt l-hekk imsejjaħ ‘Kap tar-Repubblika tal-Poplu ta' Donetsk’.

                           29.11.2014

                           132.

                           Vladyslav Mykolayovych DEYNEGO magħruf ukoll bħala Vladislav Nikolayevich DEYNEGO
                           (Владислав Миколайович ДЕЙНЕГО)
                           (Владислав Николаевич ДЕЙНЕГО)

                           Sess: raġel;
                           Data tat-twelid: 12.3.1964
                           Post tat-Twelid: Romny, oblast ta' Sumy
                           Ромны, Сумская область

                           Ex ‘Viċi Kap’ tal-‘Kunsill tal-Poplu’ tal-hekk imsejħa ‘Repubblika tal-Poplu ta' Lugansk’.
                           Billi assuma u aġixxa f'din il-kapaċità, huwa għaldaqstant appoġġa b'mod attiv azzjonijiet u politiki li jipperikolaw l-integrità territorjali, is-sovranità u l-indipendenza tal-Ukrajna, u li ddestabbilizzaw aktar lill-Ukrajna.
                           Bħalissa huwa l-hekk imsejjaħ ‘Ministru għall-Affarijiet Barranin’ tal-hekk imsejħa ‘Repubblika tal-Poplu ta' Lugansk’.

                           29.11.2014

                           137.

                           Eduard Aleksandrovich BASURIN (Эдуард Александрович БАСУРИН)
                           Eduard Oleksandrovych BASURIN (Едуард Олександрович БАСУРIН)

                           Sess: raġel;
                           Data tat-twelid: 27.6.1966
                           Post tat-Twelid: Donetsk

                           Kelliem u Viċi Kap tal-‘Milizzja tal-Poplu’ tal-hekk imsejħa ‘Repubblika tal-Poplu ta' Donetsk’.
                           Billi assuma u aġixxa f'din il-kapaċità, huwa għaldaqstant appoġġa b'mod attiv azzjonijiet u politiki li jipperikolaw l-integrità territorjali, is-sovranità u l-indipendenza tal-Ukrajna, u li ddestabbilizzaw aktar lill-Ukrajna.

                           16.2.2015

                           138.

                           Alexandr Vasilievich SHUBIN
                           (Александр Васильевич ШУБИН)

                           Sess: raġel;
                           Data tat-twelid: 20.5.1972 jew 30.5.1972
                           Post tat-Twelid: Luhansk

                           Kien l-hekk imsejjaħ ‘Ministru għall-Ġustizzja’, tal-hekk imsejħa ‘Repubblika tal-Poplu ta' Luhansk’ illegali. Ex President tal-‘Kummissjoni Elettorali Ċentrali’ tal-hekk imsejħa ‘Repubblika tal-Poplu ta' Luhansk’.
                           Billi assuma u aġixxa f'din il-kapaċità, huwa għaldaqstant appoġġa b'mod attiv azzjonijiet u politiki li jipperikolaw l-integrità territorjali, is-sovranità u l-indipendenza tal-Ukrajna, u li ddestabbilizzaw aktar lill-Ukrajna.
                           Imneħħi minn President tal-‘Kummissjoni Elettorali Ċentrali’ tal-hekk imsejħa ‘Repubblika tal-Poplu ta' Luhansk’ f'Ġunju 2018.
                           Għadu jappoġġa u jilleġittimizza l-politiki separatisti.

                           16.2.2015

                           140.

                           Sergey Yurevich IGNATOV (magħruf ukoll bħala KUZOVLEV magħruf ukoll bħala TAMBOV)
                           (Сергей Юрьевич ИГНАТОВ magħruf ukoll bħala КУЗОВЛЕВ magħruf ukoll bħala ТAMБOB)

                           Sess: raġel;
                           Data tat-twelid: 7.1.1967
                           Post tat-Twelid: Michurinsk, oblast ta' Tambov
                           Мичуринск, Тамбовская область

                           Kien l-hekk imsejjaħ Kap Kmandant tal-Milizzja Popolari tar-‘Repubblika tal-Poplu ta' Lugansk’.
                           Billi assuma u aġixxa f'din il-kapaċità, huwa għaldaqstant appoġġa b'mod attiv azzjonijiet u politiki li jipperikolaw l-integrità territorjali, is-sovranità u l-indipendenza tal-Ukrajna, u li ddestabbilizzaw aktar lill-Ukrajna.
                           Ex Kmandant tat-Tmien Armata tal-Forzi Armati Russi. Kap tal-Persunal u l-Ewwel Viċi Kmandant tad-Distrett Militari tan-Nofsinhar Russu.

                           16.2.2015

                           142.

                           Aleksandr Yurievich TIMOFEEV
                           (Александр Юрьевич ТИМОФЕЕВ)
                           Oleksandr Yuriyovych TYMOFEYEV
                           (Олександр Юрiйович ТИМОФЕЄВ)

                           Sess: raġel;
                           Data tat-twelid: 15.5.1971
                           Post tat-Twelid: Nevinnomyssk, Stavropol Krai
                           Невинномысск, Ставропольский край

                           Kien l-hekk imsejjaħ ‘Ministru għall-Finanzi u t-Taxxi’ tar-‘Repubblika tal-Poplu ta' Donetsk’.
                           Billi assuma u aġixxa f'din il-kapaċità, huwa għaldaqstant appoġġa b'mod attiv azzjonijiet u politiki li jipperikolaw l-integrità territorjali, is-sovranità u l-indipendenza tal-Ukrajna, u li ddestabbilizzaw aktar lill-Ukrajna.
                           Imneħħi bħala l-hekk imsejjaħ ‘Ministru għall-Finanzi u t-Taxxi’ f'Settembru 2018. Għadu attiv fl-appoġġ ta' azzjonijiet jew politiki separatisti.

                           16.2.2015

                           145.

                           Olga Igorevna BESEDINA
                           (Ольга Игоревна БЕСЕДИНА)
                           Olha Ihorivna BESEDINA
                           (Ольга Iгорiвна БЕСЕДIНА)

                           Sess: mara;
                           Data tat-twelid: 10.12.1976
                           Post tat-Twelid: Luhansk

                           Kienet l-hekk imsejħa ‘Ministru għall-Iżvilupp Ekonomiku u l-Kummerċ’ tal-hekk imsejħa ‘Repubblika tal-Poplu ta' Lugansk’.
                           Billi assumiet u aġixxiet f'din il-kapaċità, hija għaldaqstant appoġġat b'mod attiv azzjonijiet u politiki li jipperikolaw l-integrità, is-sovranità u l-indipendenza tal-Ukrajna, u li ddestabbilizzaw aktar lill-Ukrajna.
                           Ex kap tad-dipartiment tal-ekonomija barranija fl-Uffiċċju tal-kap tal-‘Amministrazzjoni ta' Luhansk’.

                           16.2.2015

                           160.

                           Sergey Anatolevich TOPOR-GILKA
                           (Сергей Анатольевич ТОПОР-ГИЛКА)

                           Sess: raġel;
                           Direttur Ġenerali ta' OAO ‘VO TPE’ sal-insolvenza tagħha, Direttur Ġenerali ta' OOO ‘VO TPE’.
                           Data tat-twelid: 17.2.1970

                           Fil-kapaċità tiegħu bħala Direttur Ġenerali ta' OAO ‘VO TPE’, huwa mexxa n-negozjati ma' Siemens Gas Turbine Technologies OOO dwar ix-xiri u l-konsenja tat-turbini tal-gass għal impjant tal-elettriku f'Taman, ir-reġjun ta' Krasnodar, Federazzjoni Russa. Aktar tard, bħala Direttur Ġenerali ta' OOO ‘VO TPE’, kien responsabbli għat-trasferiment tat-turbini tal-gass lejn il-Krimea u għall-implimentazzjoni tal-proġett ta' kostruzzjoni tal-impjanti tal-enerġija termali Balaklava u Tavricheskaya, fejn ġew installati t-turbini. Dan jikkontribwixxi għall-istabbiliment ta' provvista tal-enerġija indipendenti għall-Krimea u Sevastopol bħala mezz ta' appoġġ għas-separazzjoni tagħhom mill-Ukrajna, u jipperikola l-integrità, is-sovranità u l-indipendenza territorjali tal-Ukrajna.

                           4.8.2017

                           164.

                           Aleksandr Yurevich PETUKHOV
                           Aleksandr Yurievich PETUKHOV
                           (Александр Юрьевич ПЕТУХОВ)
                           Oleksandr Yuriyovych PIETUKHOV
                           (Олександр Юрiйович ПЄТУХОВ)

                           Sess: raġel;
                           Data tat-twelid: 17.7.1970

                           Ex President tal-Kummissjoni Elettorali ta' Sevastopol. F'din il-kapaċità huwa ħa sehem fl-organizzazzjoni tal-elezzjonijiet presidenzjali Russi tat-18 ta' Marzu 2018 fil-Krimea u Sevastopol, li ġew annessi illegalment, u b'hekk appoġġa b'mod attiv u implimenta politiki li jipperikolaw l-integrità territorjali, is-sovranità u l-indipendenza tal-Ukrajna.
                           Kap Spettur Federali tar-reġjun ta' Moska.

                           14.5.2018

                           167.

                           Olga Valerievna POZDNYAKOVA/Olga Valeryevna POZDNYAKOVA
                           (Ольга Валерьевна ПОЗДНЯКОВА)
                           Olga Valeriyivna POZDNYAKOVA
                           (Ольга Валеріївна ПОЗДНЯКОВА)

                           Sess: mara;
                           Data tat-twelid: 30.3.1982
                           Post tat-Twelid: Shakhty, Oblast ta' Rostov, USSR

                           Ex ‘President’ tal-‘Kummissjoni Elettorali Ċentrali’ tal-hekk imsejħa ‘Repubblika tal-Poplu ta' Donetsk’. F'din il-kapaċità, hija ħadet sehem fl-organizzazzjoni tal-hekk imsejħa ‘elezzjonijiet’ tal-11 ta' Novembru 2018 fl-hekk imsejħa ‘Repubblika tal-Poplu ta' Donetsk’, u b'hekk appoġġat u implimentat b'mod attiv azzjonijiet u politiki li jipperikolaw l-integrità territorjali, is-sovranità u l-indipendenza tal-Ukrajna, u ddestabbilizzaw aktar lill-Ukrajna.
                           Kap tad-Direttorat għall-Politika Domestika fi ħdan l-amministrazzjoni tal-hekk imsejjaħ ‘Kap tar-Repubblika tal-Poplu ta' Donetsk’.

                           10.12.2018

                           173.

                           Vladimir Yurievich VYSOTSKIY
                           (Владимир Юрьевич ВЫСОЦКИЙ)
                           Volodymyr Yuriyovych VYSOTSKYI
                           (Володимир Юрійович ВИСОЦЬКИЙ)

                           Sess: raġel;
                           Data tat-twelid: 7.4.1985
                           Post tat-Twelid: Ir-Repubblika Awtonoma tal-Krimea

                           Ex ‘Segretarju’ tal-‘Kummissjoni Elettorali Ċentrali’ tal-hekk imsejħa ‘Repubblika tal-Poplu ta' Donetsk’. F'din il-kapaċità, huwa ħa sehem fl-organizzazzjoni tal-hekk imsejħin ‘elezzjonijiet’ tal-11 ta' Novembru 2018 fl-hekk imsejħa ‘Repubblika tal-Poplu ta' Donetsk’, u b'hekk appoġġa u implimenta b'mod attiv politiki li jipperikolaw l-integrità territorjali, is-sovranità u l-indipendenza tal-Ukrajna, u ddestabbilizzaw aktar lill-Ukrajna.
                           Aġent Kap tal-‘Kummissjoni Elettorali Ċentrali’ tal-hekk imsejħa ‘Repubblika tal-Poplu ta' Donetsk’

                           10.12.2018”

            Entitajiet

                           Isem

                           Informazzjoni għall-identifikazzjoni

                           Raġunijiet

                           Data tal-elenkar

                           “6.

                           Unjoni Internazzjonali ta' Assoċjazzjonijiet Pubbliċi ‘Great Don Army’
                           Международный Союз Общественных Объединений ‘Всевеликое Войско Донское’

                           Informazzjoni uffiċjali:
                           http://xn--80aaaajfjszd7a3b0e.xn--p1ai/
                           http://xn----7sbabalgku2ad1b5b2e.xn--p1ai/
                           Nru tat-telefon:
                           + 7-8-908-178-65-57
                           Media soċjali: Gwardja Nazzjonali Kosakka http://vk.com/kazak_nac_guard
                           Indirizz: 346465 Russia, Rostov Region, October District, St Zaplavskaya, Str Shosseynaya 1
                           It-tieni indirizz: Voroshilovskiy Prospekt 12/85-87/13, Rostov-on-Don
                           Dereġistrat fl-2017.

                           Il-‘Great Don Army’ stabbilixxiet il-‘Gwardja Nazzjonali Kosakka’, responsabbli għall-ġlied kontra l-forzi tal-Gvern Ukren fl-Ukrajna tal-Lvant, u għaldaqstant ipperikolat l-integrità territorjali, is-sovranità u l-indipendenza tal-Ukrajna kif ukoll heddet l-istabbiltà jew is-sigurtà tal-Ukrajna.
                           Assoċjata mas-Sur Nikolay Kozitsyn, li huwa Kmandant tal-forzi Kosakki u responsabbli għat-tmexxija tas-separatisti fl-Ukrajna tal-Lvant li qed jiġġieldu kontra l-forzi tal-gvern Ukren.

                           25.7.2014

                           9.

                           L-hekk imsejħa
                           ‘Armata tax-Xlokk’
                           ‘Армии Юго-Востока’

                           Media soċjali:
                           https://vk.com/sigma_orel

                           Grupp separatista illegali armat li huwa kkunsidrat bħala wieħed mill-aktar importanti fl-Ukrajna tal-Lvant.
                           Responsabbli għall-okkupazzjoni tal-bini tas-Servizz tas-Sigurtà fir-reġjun ta' Lugansk.
                           Assoċjat mas-Sur Valeriy BOLOTOV, li kien elenkat bħala wieħed mill-mexxejja tal-grupp.
                           Assoċjat mas-Sur Vasyl NIKITIN, responsabbli għall-attivitajiet ‘governamentali’ separatisti tal-hekk imsejjaħ ‘gvern tar-Repubblika tal-Poplu ta' Luhansk’.

                           25.7.2014

                           10.

                           L-hekk imsejħa
                           ‘Milizzja Popolari ta' Donbass’
                           ‘Нарoдное oпoлчéние Дoнбáсса’

                           Media soċjali:
                           http://vk.com/polkdonbassa
                           + 38-099-445-63-78;
                           + 38-063-688-60-01;
                           + 38-067-145-14-99;
                           + 38-094-912-96-60;
                           + 38-062-213-26-60
                           Posta elettronika: voenkom.dnr@mail.ru
                           vknovoros@yandex.ru
                           mobilisation@novorossia.co
                           polkdonbassa@mail.ru
                           Volontarji fuq it-telefon fir-Russja:
                           + 7 499 709-89-06
                           jew posta elettronika novoross24@mail.ru
                           Indirizz: Donetsk. Prospect Zasyadko.13

                           Grupp separatista armat illegali responsabbli għall-ġlied kontra l-forzi tal-gvern Ukren fl-Ukrajna tal-Lvant, u b'hekk ġew mhedda l-istabbiltà jew is-sigurtà tal-Ukrajna. Fost l-oħrajn, il-grupp militanti ħa l-kontroll ta' diversi binjiet tal-gvern fl-Ukrajna tal-Lvant kmieni f'April 2014, u għaldaqstant ipperikola l-integrità territorjali, is-sovranità u l-indipendenza tal-Ukrajna. Huwa assoċjat mas-Sur Pavel Gubarev, li huwa responsabbli għat-teħid tal-bini tal-gvern reġjonali f'Donetsk b'forzi favur ir-Russi u li pproklama lilu nnifsu l-‘gvernatur tal-poplu’.

                           25.7.2014

                           13.

                           Intrapriża Unitarja Statali tal-Belt ta' Sevastopol, ‘Port tal-baħar ta' Sevastopol’
                           ГУП ГС ‘Севастопольский морской порт’
                           (qabel magħrufa bħala l-intrapriża Statali ‘Port tal-baħar kummerċjali ta' Sevastopol’
                           Государственное предприятие ‘Севастопольский морской торговьй порт’
                           Gosudarstvenoye predpriyatiye ‘Sevastopolski morskoy torgovy port’)

                           Nakhimov Square 5, 299011 Sevastopol
                           (пл. Нахимова, 5, г. Севастополь, 299011)
                           Kodiċi: 1149204004707

                           Is-sjieda tal-entità ġiet trasferita kontra l-liġi Ukrena. Fis-17 ta' Marzu 2014 il-‘Parlament tal-Krimea’ adotta riżoluzzjoni Nru 1757-6/14 ‘Dwar in-nazzjonalizzazzjoni ta' xi kumpanniji li jappartjenu lill-ministeri Ukreni għall-infrastruttura jew l-agrikoltura’ li tiddikjara l-approprjazzjoni ta' assi li jappartjenu lill-intrapriża statali ‘Port tal-baħar kummerċjali ta' Sevastopol’ f'isem ir-‘Repubblika tal-Krimea’. L-intrapriża hija b'hekk effettivament ikkonfiskata mill-‘awtoritajiet’ tal-Krimea. F'termini ta' volum ta' kummerċ, huwa l-akbar port tal-baħar kummerċjali fil-Krimea. Irreġistrata mill-ġdid fis-6 ta' Ġunju 2014 bħala l-Impriża Unitarja Statali tal-Belt ta' Sevastopol ‘Port tal-baħar ta' Sevastopol’ (Государственное унитарное предприятие города Севастополя ‘Севастопольский морской порт’). Fundatur: Il-Gvern ta' Sevastopol (Правительство Севастополя).

                           25.7.2014

                           15.

                           Intrapriża Unitarja Statali tar-‘Repubblika tal-Krimea’‘Universal-Avia’
                           Государственное унитарное предприятие Республики Крым ‘Универсал-Авиа’
                           (qabel kienet magħrufa bħala State enterprise Universal -Avia
                           Государственное предприятие ‘Универсал-Авиа’
                           Gosudarstvenoye predpriyatiye ‘Universal-Avia’)

                           Aeroflotskaya Street 5, 295021, Simferopol
                           ул. Аэрофлотская, дом 5, 295021, г. Симферополь
                           Tel. 24-80-89, 8 (978) 719-55-30
                           unavia_omts@mail.ru

                           Is-sjieda tal-entità ġiet ittrasferita bi ksur tal-liġi Ukrena. Fl-24 ta' Marzu 2014 il-‘Presidju tal-Parlament tal-Krimea’ adotta deċiżjoni ‘Dwar l-Intrapriża ta' Sjieda tal-Istat “Gosudarstvenoye predpriyatiye Universal-Avia” (“О Государственном предприятии Универсал-Авиа”)’ Nru 1794-6/14 li tiddikjara l-approprjazzjoni ta' assi li jappartjenu lill-intrapriża statali ‘Universal-Avia’ f'isem ir-‘Repubblika tal-Krimea’. L-intrapriża hija b'hekk effettivament ikkonfiskata mill-‘awtoritajiet’ tal-Krimea. Irreġistrata mill-ġdid fil-15 ta' Jannar 2015 bħala l-Intrapriża Unitarja Statali tar-‘Repubblika tal-Krimea’‘Universal-Avia’ (Государственное унитарное предприятие Республики Крым ‘Универсал-Авиа’). Fundatur: Il-Ministeru għat-Trasport tar-Repubblika tal-Krimea (Министерство транспорта Республики Крым).

                           25.7.2014

                           16.

                           Intrapriża Baġitarja tal-Istat Federali ‘Sanatorium Nizhnyaya Oreanda’ tal-Amministrazzjoni tal-President tal-Federazzjoni Russa
                           (qabel magħrufa bħala ċ-Ċentru ‘Nizhnyaya Oreanda’
                           Санаторий ‘Нижняя Ореанда’)

                           Iċ-ċentru ‘Nizhnyaya Oreanda’, 298658, Yalta, Oreanda
                           (298658, г.Ялта, пгт. Ореанда, Санаторий ‘Нижняя Ореанда’)
                           marketing@oreanda-resort.ru
                           + 7 (3654) 31-25-48

                           Is-sjieda tal-entità ġiet trasferita kontra l-liġi Ukrena. Fil-21 ta' Marzu 2014 l-‘Presidju tal-Parlament tal-Krimea’ adotta deċiżjoni ‘Dwar il-kwistjonijiet tal-ħolqien ta' Assoċjazzjoni ta' sanatorji u ċentri’ Nru 1767-6/14 li tiddikjara l-approprjazzjoni tal-assi li jappartjenu liċ-ċentru ‘Nizhnyaya Oreanda’ f'isem ir-‘Repubblika tal-Krimea’. L-intrapriża hija b'hekk effettivament ikkonfiskata mill-‘awtoritajiet’ tal-Krimea. Irreġistrata mill-ġdid fid-9 ta' Ottubru 2014 bħala Intrapriża Baġitarja tal-Istat Federali ‘Sanatorium Nizhnyaya Oreanda’ tal-Amministrazzjoni tal-President tal-Federazzjoni Russa (ФЕДЕРАЛЬНОЕ ГОСУДАРСТВЕННОЕ БЮДЖЕТНОЕ УЧРЕЖДЕНИЕ ‘САНАТОРИЙ “НИЖНЯЯ ОРЕАНДА” УПРАВЛЕНИЯ ДЕЛАМИ ПРЕЗИДЕНТА РОССИЙСКОЙ ФЕДЕРАЦИИ’). Fundatur: L-Amministrazzjoni tal-President tal-Federazzjoni Russa (УПРАВЛЕНИЯ ДЕЛАМИ ПРЕЗИДЕНТА РОССИЙСКОЙ ФЕДЕРАЦИИ).

                           25.7.2014

                           18.

                           Intrapriża Unitarja Statali tar-‘Repubblika tal-Krimea’‘Unjoni Agrarja tal-Produzzjoni “Massandra”’
                           Государственное унитарное предприятие Республики Крым ‘Производственно-аграрное объединение’‘Массандра’
                           Gosudarstvennoye unitarnoe predpriyatiye Respubliki Krym Proizvodstvenno agrarnoye obyedinenye Massandra
                           (magħrufa qabel bħala l-Intrapriża Baġitarja tal-Istat Federali ‘Unjoni Agrarja tal-Produzzjoni “Massandra”’ tal-Amministrazzjoni tal-President tal-Federazzjoni Russa
                           ‘Производственно-аграрное объединение “Массандра” Управления делами Президента Российской Федерации’
                           Entità statali ‘Assoċjazzjoni Nazzjonali ta' produtturi “Massandra”’
                           Национальное производственно-аграрное объединение ‘Массандра’
                           Nacionalnoye proizvodstvenno agrarnoye obyedinenye Massandra)

                           298650, Crimea, Yalta, Massandra, str. Vinodela Egorova 9.

                                       298650,Крым, г.Ялта,

                                       пгт. Массандра,

                                       ул. Винодела Егорова, д. 9

                                 Sit elettroniku: http://massandra.su

                           Is-sjieda tal-entità ġiet trasferita kontra l-liġi Ukrena. Fid-9 ta' April 2014 il-‘Presidju tal-Parlament tal-Krimea’ adotta deċiżjoni Nru 1991-6/14 ‘Dwar l-emendi għar-Riżoluzzjoni tal-Kunsill tal-Istat tar-Repubblika tal-Krimea’ tas-26 ta' Marzu 2014 Nru 1836-6/14 ‘Dwar in-nazzjonalizzazzjoni tal-proprjetà tal-intrapriżi, l-istituzzjonijiet u l-organizzazzjonijiet tal-kumpless agroindustrijali, li jinsab fit-territorju tar-Repubblika tal-Krimea’ li tiddikjara l-approprjazzjoni ta' assi li jappartjenu lill-entità statali ‘Assoċjazzjoni Nazzjonali ta' produtturi “Massandra”’ f'isem ir-‘Repubblika tal-Krimea’. L-intrapriża hija b'hekk effettivament ikkonfiskata mill-‘awtoritajiet’ tal-Krimea. Irreġistrata mill-ġdid fl-1 ta' Awwissu 2014 bħala l-Intrapriża Baġitarja tal-Istat Federali ‘Proizvodstvenno agrarnoye obyedinenye “Massandra”’ tal-Amministrazzjoni tal-President tal-Federazzjoni Russa (Федеральное государственное унитарное предприятие ‘Производственно аграрное объединение “Массандра” Управления делами Президента Российской Федерации’).
                           Fundatur: L-Amministrazzjoni tal-President tal-Federazzjoni Russa (Управление делами Президента Российской Федерации).
                           Irreġistrata mill-ġdid fl-1.4.2019 bħala l-Intrapriża Unitarja Statali tar-‘Repubblika tal-Krimea’‘Unjoni Agrarja tal-Produzzjoni “Massandra”’

                           25.7.2014

                           24.

                           Repubblika ta' Donetsk
                           (Organizzazzjoni pubblika)
                           Донецкая республика

                           Informazzjoni uffiċjali:
                           http://oddr.info/
                           orgotdel@oddr.info
                           Indirizz: Donetsk, Universitetskaya 19
                           г. Донецк, ул. Университетская, дом 19

                           ‘Organizzazzjoni’ pubblika li ppreżentat kandidati fl-hekk imsejħa ‘elezzjonijiet’ tal-hekk imsejħa ‘Repubblika tal-Poplu ta' Donetsk’ fit-2 ta' Novembru 2014 u l-11 ta' Novembru 2018. Dawn l-‘elezzjonijiet’ huma bi ksur tal-liġi Ukrena u għaldaqstant illegali.
                           Bil-parteċipazzjoni formali fl-‘elezzjonijiet’ illegali hija għalhekk appoġġat b'mod attiv azzjonijiet u politiki li jipperikolaw l-integrità territorjali, is-sovranità u l-indipendenza tal-Ukrajna, u sabiex tkompli tiġi ddestabbilizzata l-Ukrajna. Imwaqqfa minn Andriy PURGIN u kienet immexxija minn Alexander ZAKHARCHENKO. Fl-2018 innominat lil Denis PUSHYLIN biex ikun ‘Kap’ tal-hekk imsejħa ‘Repubblika tal-Poplu ta' Donetsk’.

                           29.11.2014

                           27.

                           Unjoni Popolari (Narodny Soyuz)
                           Народный союз

                           Dereġistrata fl-2018.

                           ‘Organizzazzjoni’ pubblika li ppreżentat kandidati fl-hekk imsejħa ‘elezzjonijiet’ tal-hekk imsejħa ‘Repubblika tal-Poplu ta' Donetsk’ fit-2 ta' Novembru 2014. Dawn l-elezzjonijiet huma fi ksur tal-liġi Ukrena u għaldaqstant illegali.
                           Bil-parteċipazzjoni formali fl-‘elezzjonijet’ illegali hija għalhekk appoġġat b'mod attiv azzjonijiet u politiki li jipperikolaw l-integrità territorjali, is-sovranità u l-indipendenza tal-Ukrajna, u sabiex tkompli tiġi ddestabbilizzata l-Ukrajna.

                           29.11.2014

                           29.

                           Gwardja Nazzjonali Kosakka
                           Казачья Национальная Гвардия

                           http://казакнацгвард.рф/
                           https://vk.com/kazak_nac_guard

                           Grupp separatist armat li appoġġa b'mod attiv azzjonijiet li jipperikolaw l-integrità territorjali, is-sovranità u l-indipendenza tal-Ukrajna, u li jiddestabbilizzaw aktar lill-Ukrajna.
                           Immexxi minn u għaldaqstant assoċjat ma' persuna elenkata Nikolay KOZITSYN.
                           Allegatament parti mill-hekk imsejjaħ ‘It-tieni Korp tal-Armata’ tar-‘Repubblika tal-Poplu ta' Lugansk’.

                           16.2.2015

                           30.

                           Battaljun Sparta
                           Батальон ‘Спарта’

                           Grupp separatist armat li appoġġa b'mod attiv azzjonijiet li jipperikolaw l-integrità territorjali, is-sovranità u l-indipendenza tal-Ukrajna, u li jiddestabbilizzaw aktar lill-Ukrajna.
                           Parti mill-hekk imsejjaħ ‘L-ewwel Korp tal-Armata’ tar-‘Repubblika tal-Poplu ta' Donetsk’. Imsejjaħ ukoll l-unità militari 08806, u l-battaljun ‘Gvardeysky’. F'Novembru 2017, l-unità ssemmiet għall-kmandant militari separatist assassinat Arsen Pavlov (magħruf ukoll bħala Motorola).

                           16.2.2015

                           34.

                           Battaljun Oplot
                           Батальон ‘Оплот’

                           Media soċjali:
                           http://vk.com/oplot_info/

                           Grupp separatist armat li appoġġa b'mod attiv azzjonijiet li jipperikolaw l-integrità territorjali, is-sovranità u l-indipendenza tal-Ukrajna, u li jiddestabbilizzaw aktar lill-Ukrajna.
                           Imsejjaħ ukoll il-Ħames Brigata Motorizzata tal-Azzarini Separata, li minn Ottubru 2018 hi msemmija għal Alexander Zakharchenko. Allegatament parti mill-hekk imsejjaħ ‘L-ewwel Korp tal-Armata’ tar-‘Repubblika tal-Poplu ta' Donetsk’.

                           16.2.2015

                           35.

                           Battaljun Kalmius
                           Батальон ‘Кальмиус’

                           Grupp separatist armat li appoġġa b'mod attiv azzjonijiet li jipperikolaw l-integrità territorjali, is-sovranità u l-indipendenza tal-Ukrajna, u li jiddestabbilizzaw aktar lill-Ukrajna.
                           Imsejjaħ ukoll bħala l-Brigata tal-Artillerija Separata, parti mill-hekk imsejjaħ ‘L-ewwel Korp tal-Armata’ tar-‘Repubblika tal-Poplu ta' Donetsk’.

                           16.2.2015

                           37.

                           Moviment ‘NOVOROSSIYA’ ta' Igor Strelkov
                           Движение ‘Новороссия’ Игоря СТРЕЛКОВА

                           http://novorossia.pro/
                           info@clubnb.ru

                           Il-Moviment ‘Novorossiya’/‘Russja Ġdida’ ġie stabbilit f'Novembru 2014 fir-Russja u hu mmexxi mill-uffiċjal Russu Igor Strelkov/Girkin (identifikat bħala membru tal-persunal tal-Main Intelligence Directorate tal-Istat Maġġur tal-Forzi Armati tal-Federazzjoni Russa (GRU)).
                           Skont l-objettivi ddikjarati tiegħu, huwa għandu l-għan li jipprovdi assistenza effettiva komprensiva lin-‘Novorossiya’, inkluż billi jgħin lill-milizzja li qed tiġġieled fil-Lvant tal-Ukrajna, u b'hekk jappoġġa politiki li jipperikolaw l-integrità territorjali, is-sovranità u l-indipendenza tal-Ukrajna.
                           Assoċjat ma' persuna elenkata li pperikolat l-integrità territorjali tal-Ukrajna.

                           16.2.2015

                           38.

                           OAO ‘VO Technopromexport’ (OAO ‘VO TPE’)
                           Magħruf ukoll bħala: Open Joint Stock Company ‘Foreign Economic Association’‘Technopromexport’
                           Открытое акционерное общество Внешнеэкономическое объединение Технопромэкспорт

                           Indirizz: 119019, Moscow, Novyi Arbat str., 15, building 2
                           Data tar-reġistrazzjoni: 27.7.1992
                           Numru ta' Reġistrazzjoni Statali: 1067746244026
                           Numru ta' Reġistrazzjoni tat-Taxxa: 7705713236
                           Għaddejjin proċedimenti ta' falliment.

                           Parti kontraenti ma' Siemens Gas Turbine Technologies OOO, OAO ‘VO TPE’, xtrat turbini tal-gass iddikjarati bħala maħsuba għal impjant tal-elettriku f'Taman, reġjun ta' Krasnodar, Federazzjoni Russa, u bħala l-kuntrattur kienet responsabbli għat-trasferiment tat-turbini tal-gass lill-OOO ‘VO TPE’ li min-naħa tagħha ttrasferixxiethom biex jiġu installati fil-Krimea. Dan jikkontribwixxi għall-istabbiliment ta' provvista tal-enerġija indipendenti għall-Krimea u Sevastopol bħala mezz ta' appoġġ għas-separazzjoni tagħhom mill-Ukrajna, u jipperikola l-integrità, is-sovranità u l-indipendenza territorjali tal-Ukrajna.

                           4.8.2017

                           39.

                           OOO ‘VO Technopromexport’ (OOO ‘VO TPE’)
                           Magħruf ukoll bħala: Limited Liability Company ‘Foreign Economic Association’‘Technopromexport’
                           Общество с ограниченной ответственностью ‘Внешнеэкономическое объединение Технопромэкспорт’

                           Indirizz: 119019, Moscow, Novyi Arbat str., 15, building 2
                           Data tar-reġistrazzjoni: 8.5.2014
                           Numru ta' Reġistrazzjoni Statali: 1147746527279
                           Numru ta' Reġistrazzjoni tat-Taxxa: 7704863782e

                           Sid tat-turbini tal-gass li oriġinarjament ġew fornuti minn Siemens Gas Turbine Technologies OOO lil OAO ‘VO TPE’. OOO ‘VO TPE’ ttrasferixxiet it-turbini tal-gass biex jiġu installati fil-Krimea. Dan jikkontribwixxi għall-istabbiliment ta' provvista tal-enerġija indipendenti għall-Krimea u Sevastopol bħala mezz ta' appoġġ għas-separazzjoni tagħhom mill-Ukrajna, u jipperikola l-integrità, is-sovranità u l-indipendenza territorjali tal-Ukrajna.
                           Responsabbli għall-implimentazzjoni tal-proġett ta' kostruzzjoni tal-impjanti tal-enerġija termali Balakava u Tavricheskaya, fejn ġew installati t-turbini.

                           4.8.2017

                           41.

                           ‘Intrapriża Unitarja Statali tar-Repubblika tal-Krimea “Crimean Sea Ports”’
                           (‘Государственное унитарное предприятие Республики Крым “Крымские морские порты”’), inkluż il-fergħat:

                                       —

                                       Port Kummerċjali ta' Feodosia,

                                       —

                                       Kerch Ferry,

                                       —

                                       Port Kummerċjali ta' Kerch.

                                       28 Kirova Street

                                       Kerch 298312

                                       Crimea

                                 (298312, Крым, гор. Керчь, ул. Кирова, дом 28)
                           info@crimeaport.ru

                           Il-‘Parlament tal-Krimea’ adotta r-Riżoluzzjoni Nru 1757-6/14 fis-17 ta' Marzu 2014‘Dwar in-nazzjonalizzazzjoni ta' xi kumpanniji li jappartjenu lill-Ministeri Ukreni għall-Infrastruttura jew l-Agrikoltura’ u r-Riżoluzzjoni Nru 1865-6/14 tas-26 ta' Marzu 2014‘Dwar l-Intrapriża tal-Istat “Crimean Sea Ports”’ (‘О Государственном предприятии “Крымские морские порты”’) li jiddikjaraw l-approprjazzjoni ta' assi li jappartjenu lil diversi intrapriżi tal-Istat li ġew integrati fl-‘Intrapriża Unitarja Statali tar-Repubblika tal-Krimea “Crimean Sea Ports”’ f'isem ir-‘Repubblika tal-Krimea’. B'hekk dawk l-intrapriżi ġew effettivament konfiskati mill-‘awtoritajiet’ tal-Krimea u ‘Crimean Sea Ports’ ibbenefikat mit-trasferiment illegali tas-sjieda tagħhom.

                           16.9.2017

                           43.

                           PJSC Mostotrest
                           ПАО Мостотрест

                           Indirizz:

                                       6 Barklaya street,

                                       Bld. 5 Moscow,

                                       121087 Russia

                                 mostro@mostro.ru

                           PJSC Mostotrest ipparteċipat b'mod attiv fil-kostruzzjoni tal-Pont ta' Kerch permezz tal-kuntratt statali tagħha għall-manutenzjoni tal-pont, li jgħaqqad lir-Russja mal-peniżola tal-Krimea illegalment annessa. Barra minn hekk hija proprjetà ta' individwu (Arkady Rotenberg) li diġà huwa ddeżinjat għall-azzjonijiet tiegħu li jdgħajfu s-sovranità tal-Ukrajna (persuna Nru 92 f'dan l-Anness). Għaldaqstant il-kumpannija qed tappoġġa l-konsolidazzjoni tal-peniżola tal-Krimea illegalment annessa mal-Federazzjoni Russa, li min-naħa tagħha tkompli tipperikola l-integrità, is-sovranità u l-indipendenza territorjali tal-Ukrajna.

                           31.7.2018

                           45.

                           Stroygazmontazh Corporation (SGM Group)
                           ООО Стройгазмонтаж
                           (груп СГМ)

                           Indirizz:

                                       Prospect Vernadskogo 53

                                       Moscow,

                                       119415 Russia

                                 Sit web: www.ooosgm.com
                           info@ooosgm.ru

                           Stroygazmontazh Corporation (SGM Group) ipparteċipat b'mod attiv fil-kostruzzjoni tal-Pont ta' Kerch permezz tal-kuntratt statali tagħha għall-kostruzzjoni tal-pont li jgħaqqad lir-Russja mal-peniżola tal-Krimea illegalment annessa.
                           Barra minn hekk hija proprjetà ta' individwu (Arkady Rotenberg) li diġà huwa ddeżinjat għall-azzjonijiet tiegħu li jipperikolaw is-sovranità tal-Ukrajna (persuna Nru 92 f'dan l-Anness). Għaldaqstant il-kumpannija qed tappoġġa l-konsolidazzjoni tal-peniżola tal-Krimea illegalment annessa mal-Federazzjoni Russa, li min-naħa tagħha tkompli tipperikola l-integrità, is-sovranità u l-indipendenza territorjali tal-Ukrajna.

                           31.7.2018”